Sanfermin festak uztailaren 6tik 14ra bitarte ospatzen dira egun. Duela 400 urte baino gehiago horrela egiten dela, 1591an, eguraldi kaskarra dela eta, hasierako data, urrikoa alegia, uztailera aldatzea erabaki zutenetik.\nBaina aizu, San Fermin hori nor zen? Zer merezimendu zuen ba Festazale guztien patroi haundia izatera ailegatzeko? Egia esan begiratu hutsean ez du ematen merezimendu asko zituenik; santua zen, hortik kontuk atera.\nGainera arrotz bat, aizu: Iruñeko gobernadore erromatarraren semea. Apez frantses batek, San Saturninok, -goitizenez San Zernin- honara bisitan etorri zen batean kaskoa berotu zion kristau kontu batzuekin: Jainkoa zela, Kristo zela etabar. Joan zen ba Toulouse aldera master bat egitera apezpikutzan eta Sanson bat eginda etorri zen herrira bueltan eta di-da batean apezpikutza lortu, bestela bezala. Baina hura ez izaki ba bulegozalea; laster aspertu zen Euskal Herri langilea bere siniskerietatik libratzeaz, Frantziara itzuli, produktua milaka kristauri saldu eta Amiens-en laketu zuen. Liskarzalea, gizona: agintariekin muturka ibiltzen zen eta azkenerako fin txarra egin: torturatua eta lepo eginda. Zer edo zer eginen zuen, aizu. Haren gorputza Amiensen dago, baina puska asko dauzka munduan barreiatuak (erlikiak). Iruñean bertan hiru ditugu. Egia esan, curriculum honekin inor gutxik esanen zuen bakanal baten patroi eginen zutenik. Halaxe da bizitza.\nBaina ez da dena parranda festa hauetan. Santuari prozesio eder bat egiten diogu bere onomastikan, eta berak, ordainez, dobladorearena egiten du entzierroetan: hauxe da deitzen duguna "San Ferminen kapattoa" famatua.\nXehetasun bat: Erromatar kontu hauek guztiak seguraski leienda hutsa dira. ZERGATIK JANZTEN DUGU ZAPI GORRIA SANFERMINETAN?


BALOREAK BALORATZEN: March 2018\nPasa den urtean eman genizun egun honen berri. Eta adibide anitz jarri genizkizun argi gera zedin Down Sindromedunak PERTSONAK direla.\nBa al dakizu zer den Down Sindromea? Definizioz, Down sindromea alterazio genetiko bat da, normalean 21. kromosoma bikotean ematen dena. Bikote horretan bi kromosoma izan beharrean, hiru kromosoma izaten dizutezte sindrome hau pairatzen duten pertsonek.\nHurrengo irudian oso argi ikusten da alterazio hori:\nZerikusia izango du martxoak (3) 21ean izatea egun honek (21. kromosoma bikotean 3 izatea 2 izan beharrean)? Edo kasualitatea ote da...? Jarrai gaitezen ea hemendik erantzuna aurkitzen duzun, bestela iker ezazu!\nJarraitu baino lehen, argi utzi nahi dugu ez dela gaixotasuna. Ezaugarri zehatzak dituzte, besteak beste:\nGarapen motrizean arazoak\nKoordinazioan eta mugimenduetan zailtasunak\nAtentzioa mantentzerako orduan zailtasunak\nEntzumen urritasuna zenbait kasutan\nHizkuntzaren garapenean atzerapena\nProzesu kognitiboak gauzatzeko zailtasunak\nIrudiak, soinuak baino hobeto prozesatzeko gaitsuna\nBeharbada beste batzuei baino gehiago kostatu ahal zaie gauzak egitea, baina autentikoak dira, aurtengo sentsibilizazio kanpainak adierazten duen moduan. Haiek inork baino hobeto azaltzen dute nolakoak diren eta nola sentitzen diren hurrengo bideoan:\nOso egokia bideoari eta kanpainari eman dioten izenburua: autentikoak. Horrelakoak baitira. Baten bat ezagutzen baduzu ziur gaude ados egongo zarela; eta ez baduzu oraindik zorte hori izan, daukazunean honetaz guztiaz gogoratuko zarelakoan gaude.\nBeste bide batetik baina honekin loturik, #DiferenteComoTu izeneko kanpainia heldu zaigu (eskerrik asko Leire!), eta luzatzen dizugu zeure zentruan martxan jar dezazun edo zeure etxean familiakoei proposa diezaiezun.\nIkusten duzunez ez da bat ere zaila, animatu zaitez martxoak 21ean galtzerdi desberdinak janzten eta bete ditzagun sare sozialak argazkiz PERTSONA hauen inklusioagatik!!\nAmaitzeko, jarraian txertatzen dizugu EITBko #UrHanditan programak azaroan Down Sindromeari buruz eskainitako saioa. Denbora behar da, baina merezi du ikusteak hobeto ezagutzeko PERTSONA hauek:\nZenbat ikas dezakegun haiengandik... Autentikoak dira, eskerrik asko existitzeagatik!\nEtiketak elkarbizitza, inklusioa, pertsonak\nASMAKIZUNA, JOLASA ETA IPUINA\nKaixo balorezale hori:\nGaurko sarrera asmakizun batekin hasiko dugu, jolas batekin jarraitu eta ipuin "klasiko" batekin amaituko dugu. Dibertigarria dirudien arren, nahiko serioa da gaia. Baina ez gara gehiago luzatuko eta asmakizunari ekingo diogu. Adi egon eta pentsatu, ea erantzun zuzena bururatzen zaizun!:\nNahiz eta asmakizuna asmatu ez, ziur konturatu zarela zertan datzan gaurko gaia. Horixe! Genero eta berdinasunarekin jarraituko dugu, martxoak 8ko sarreran adierazi bezala, kezkatzen gaituen gaia baita eta kontzientziatu behar dugu gizartean dagoen arazoez.\nAsmakizunera itzuliko gara. Aldez aurretik ez zekien norbaitek asmatu badu, geure zorionik beroenak eman nahi dizkiogu, oso jende gutxik lortzen baitu. Baina tamalez, normalean, gizarte matxista honetan jendeak ez du erantzuna zuzena aurkitzen zirujauaren figura, gizonarena irudikatzen dugulako. Matxismoaren putzua da eta oso kutsatuta dago gizartea. Espero dugu baten batek asmatu izana, pentsamendua aldetzen doan seinale!\nHasieran adierazi bezala, amakizun ostean, jolasa dator. Hona hemen!\nZiur zuri ere bai bidegabekeria hutsa iruditu zaizula sarien banaketa. Hemen ikustea erreza da, baina bizitza errealean ez da horrela suertatzen eta Norvegiako entrepresa batek (Finans Forbundet) bideo adierazgarri hau sortu zuen martxoaren 8an emakume askoren egoera injustua salatzeko eta berdintasuna aldarrikatzeko. Hemendik txalokatu nahi dugu zein argi adierazi duen, umeek ere ulertzeko moduan! Zergatik agintariek ez daukate hain argi eta onartzen dute gizon eta emakumeen artean existitzen den soldata-urradura? Penagarria... Egin dezakegun gauza bakarra da bidegabekeria presente izatea eta eskubide berdinen alde borrokatzea.\nAmaitzeko, esan bezala, ipuin bat ekartzen dizugu. Little Revolutions proiektuaren eskutik datorkigu bideo zoragarri hau. Oinarria Txanogorritxoren ipuina da baina ikus dezagun zelako mezu matxista dituen atzetik...\nInoiz konturatu zara ipuin klasiko "inozo" honek zeukan arriskua? Harrigarria da zelan txiki-txikitatik guztiok entzun ditugun ipuinetan indarkeria dagoen eta normaltzat hartzen dugun. Hausnarketarako uzten dizugu...\nEspero dugu gaur partekatutako material guztiarekin ipuina aldatzea joatea...\nEtiketak berdintasuna, emakumeak, genero, hezkidetza, matxismoa\nGaurko egunean ez dugu ekarpen handirik egingo, iaz egun honen historia luzatu genizun eta ezer gutxi gehitu ahal dugu. Gainera ziur gaude bideo eta material pilo iritsi zaizula azken egunotan emakumearen paperaren inguruan. Pena da erakunde ofizialetatik egun bakar batean laburbiltzea gai potolo hau. Ez gaude ados jarrera horrekin, arazo hau egunerokotasunean daukagu eta EGUNERO borrokatu behar da berdintasunaren alde. Guk, hemendik, egiten dugu, askotan aztertu dugu emakumearen papera eta aldarrikatu dugu berdinatasuna, eta ez bakarrik egun zehatzetan... Aprobetxatu nahi dugu salatzeko hau ez dela konpontzen ekintzez betetako egun batekin, ez!\nJarraian emakume askok pairatzen duten egoera oso ondo isladatzen duen bideoa lutzatzen dizugu:\nGogorra da bideoa, ezta? Tamalez, ez da exagerazioa eta gaur egun oraindik ere horrela izaten da kasu askotan... Desberdintasun hori dela eta, Emakundek berdinatasuna etxean eraiki eta irakatsi egiten dela azaltzen digu hurrengo bideoan:\nHorrelako ereduak izanda, erreza da etorkizun hobea eraikitzea. Gaur egungo umeek, heziketa ona jasotzen eta behar bezalako ereduak izaten, etorkizunean berdintasunaren lorpen handiak egingo dituzuelakoan gaude. Zeuen esku dago etorkizuna!\nAmaitzeko, oso bideo bitxia luzatzen dizugu, emakumeek asmatutako 33 gauza harrigarriak:\nHausnarketarako galdera batekin agurtzen zaitugu: zergatik honelako ereduak izanda, ez dira ezagutzen? Guztion esku dago berdintasuna.\nEtiketak berdintasuna, emakumeak, hezkidetza, nazioarteko egunak


Porrotaren alde ona - - euskalerriairratia.eus\nPorrotaren alde ona\nFermin Erbiti 2015-06-04 11:37\nGarrantzitsua da galtzen ikastea. Bizitza honetan porrota gauza segurua denez, hobe txikitan ikasiko bagenu. Hori psikologo eta pedagogo guztiek esaten dute. Gurasoon jokaera, ordea, kontrakoa izaten da: gure txikiak, hain txikiak ez direnean ere, frustraziotik babestu nola edo hala.\nGaltzen ikasteko horixe egin behar da: galdu. Bizitzaren arlo guztietan: kirolean, politikan… Irabazlearen akats larriena da pentsatzea beti Olatuaren aparrean biziko dela. Oker handia. Ezinezkoa iruditu arren, noizbait eroriko da, edo botako dute.\nGaltzea mingarria izan daiteke, konforme. Baina nahiko patetikoa da ikustea bat ez dela gai porrota onartzeko, ez dakiela galtzen. Hobe itxura egitea edo porrotaren alde onari erreparatzea, hori oso kontsolamendu ona izan daiteke.\nGogoratu galtzea irabaztea izan daitekeela, porrota ikasbide oso ona delako. Agian porrotei zor dizkiegu bizitzan ikasi ditugun lezio hoberenak. Eta pentsatzen hasita, porrotaren erakargarritasuna ere aipa daiteke. Literaturan edo zineman galtzailea beti askoz interesgarriagoa da irabazlea baino.\nInportantea da galtzen jakitea, irabazten jakitea bezain inportantea. Eta nik gero eta argiago ikusten dut biak loturik daudela.


EusKarriak: euskararen normalizazioa bultza eta hizkuntza aniztasuna islatzeko proiektua | Donostiaren 2016 ertzak\nHasiera » DSS2016EU » EusKarriak: euskararen normalizazioa bultza eta hizkuntza aniztasuna islatzeko proiektua\nAtalak: by Lander Arbelaitz DSS2016EU, Egitasmo ofizialetik nabarmenduak\nDonostiako kaleetan barrena ezarriko diren euskarrien sorreran, 2015eko ekainetik urrira arte egindako parte-hartze prozesua dago. Alor ezberdineko 30 bat pertsona (hizkuntzen esparruko aditu/arituak, Donostiako herritarrak eta sortzaileak) elkartu ziren, zabaldu beharreko mezuak, euskarri originalak eta hauen kokapenak proposatu eta adosteko.\nHizkuntzen sentsibilizaziorako sortutako lehenbiziko euskarria gaur Tabakalera kanpoaldean (Nestor Basterretxea plazan, zehazki) eskegi den Europako Hizkuntzen Mapa da. Bost metro zabal eta lau metro altu dituen egurrezko mapa honek, Europan dauden 91 jatorrizko hizkuntza irudikatzen ditu. Egiatik, hiri erdialderantz pasabidea hartzera doazen herritarrek begien bistan izango dute gaurdanik Europako Hizkuntzen aniztasuna.\nDuela zenbait aste hasi ziren bigarren euskarria lantzen, hiztegi-makina delakoa. Euskaratik beste 50 hizkuntzetarako norabidean eta alderantziz, Topaguneak sortuta dituen hiztegiak oinarri hartuta, hiztegiak inprimatuko dituen hiztegi-makina sortzen ari dira hamar bat lagun Hirikilabsen, urtarrilean egindako deialdiari erantzunez. Hirikilabs-en oinarriekin bat eginda, euskara eta teknologia lotzen ditu prozesu berritzaile honek. Hiztegiaren hizkuntzak aukeratu eta unean bertan inprimatuko duen makina sortzeko beharrezko guztia diseinatu, programatu eta eraikiko dute. Udaberrian Donostiako leku ezagun eta jendetsu batean instalatuko da makina, bertatik igarotzen direnek hiztegiak eskuratu ahal izateko.\nGainontzeko EusKarriak Donostiako auzoetan barrena “azalduko” dira herritarrak ustekabean hartuko dituela, antolatzaileek jakinarazi dutenez.\nEuskararen normalizazioa bultzatu eta hizkuntza aniztasuna islatuko dute Donostiako kaleetan - […] http://www.argia.eus/blogak/donostia-2016/2016/03/10/euskarriak-proiektua/ Mar10 0 […]


Mexikoko bioteknologia multinazional bat Araban arituko da\nAtzerriko enpresak erakartzeko Invest in the Basque Country ekimenaren lehen emaitza da, Patxi Lopez lehendakariaren hitzetan.\nMexikoko bioteknologia multinazional bat Arabako Miñao Parkean arituko da, gaur Patxi Lopez lehendakariak iragarri duenez. Atzerriko enpresak erakartzeko Invest in the Basque Country ekimenaren lehen emaitza da, Lopezen hitzetan.\nMexikoko Cecype enpresa laster ezarriko da Araban, eta 30 lanpostu sortuko ditu hemendik eta hiru urtera.\nSPRI sozietateak kudeatuko du Invest in the Basque Country ekimen berria. Egitura honek atzerriko enpresak erakartzeko helburua izango du, baita Euskal Autonomia Erkidegoan dauden atzerriko 400 enpresak zaintzea ere.\nIzan ere, 400 bat enpresek Euskadik ekoizpen, banaketa edo logística egoitza hartuta dute. Orain arte modu sakabanatuan egon dira, baina Invest in the Basque Country ekimenari esker, eta enpresen eskariz, lehiatila egonkor bat izango dute, Industria Sailak kudeatuta.\nLehendakariak egitasmoaren lehen ekarpena aurreratu du gaur, Bilbon. SPRIk urtebete darama Cecype enpresaren ordezkariekin hizketan eta, orain, Miñaoko Parkean egon ahal izateko prozesua hasi da.\nLopezen ustez, atzerriko inbertsioen atzematea hobetu egin behar da Euskadin. Invest in the Basque Country horretarako sortu dutela nabarmendu du: Euskadira atzerriko inbertsioa eta talentuak erakartzeko. Euskadin dauden atzerriko enpresei kalitatezko arreta emateko helburua ere badu egitasmo berriak.\nAzken hilabeteetan egin dituen bidaia ofizialen garrantzia azpimarratu du Patxi Lopezek (Brasilen, Txina, AEBetan, Arabiar Herrietan edo Qatar-en egon da).\nInformazio gehiago:Eitb: Mexikoko bioteknologia multinazional bat Araban arituko da


Paradisuko hegazti - Wikipedia, entziklopedia askea.\nPaseriformeen ordenako zenbait hegaztiz esaten da. Bere barnean paradisuko hegaztiak biltzen dituen Paradisaeidae familia osatzen dute.\nParadisuko hegaztiak (Paradisaeidae) Passeriformes ordenako eta Passeri subordenako hegazti-familia bat dira. Ozeanian bizi dira. 40 espezie dira, 14 generotan banatuak. Hegazti gehienak Ginea Berrian bizi dira (paradisuko hegazti bat ageri da Ginea Berriko banderan), eta espezie gutxi batzuk Moluketan eta Australiako ekialdean bizi dira. Oso ikusgarriak dira arren eztei-jantziak.\n14 genero, 41 espezie\nEuri-oihan trinkoetan bizi dira. Fruta jaten dute, eta artropodo batzuk. Hegazti-familia honek garrantzi kulturala du Ginea Berriko biztanleentzat. 2.000 urte baino gehiago dira paradisuko hegaztien lumen salerosketa egiten dela.\nMelampitta lugubris Schlegel, 1871\nManucodia keraudrenii (Lesson, & Garnot 1826) - Batzuetan bere genero espeziebakarrean sailkatu ohi da: Phonygammus keraudrenii.\nEpimachus albertisi (Sclater,P.L. 1873) - Batzuetan,Epimachus bruijnii espeziearekin batera, bere generoan sailkatu ohi da: Drepanornis.\nEpimachus bruijnii (Oustalet, 1879) - Batzuetan, Epimachus albertisi espeziearekin batera, bere generoan sailkatu ohi da: Drepanornis.\nParotia helenae De Vis, 1891\nParadisaea apoda espezieko ar bat eztei-jantzia erakusten\nCicinnurus magnificus (Forster J.R., 1781) - Batzuetan, Cicinnurus respublica espeziearekin batera, bere generoan sailkatu ohi da: Diphyllodes.\nCicinnurus respublica (Bonaparte, 1850) - Batzuetan, Cicinnurus magnificus espeziearekin batera, bere generoan sailkatu ohi da: Diphyllodes.


Lanpostuari buruzko informazioak hurrengoa jasotzen du: Tigrearen odola duzu? Irabazle bat zara? Inork baino hobeto kudeatzen duzu? Horrela bada, Charlieren lantaldean nahi zaitugu komunikabide sozialetako bekadun izateko.\nJohnek ez dit deitu, esan zuen Sheenek lanetik bota ostean. Traidore bat da. Hori deitzea beharrezko al da ni ulertzeko?, gaineratu zuen.\nLoweri buruz, berriz, zera esan zuen: Rob lagun zahar bat eta aktore bikaina da. Eta ederra da. Hala ere, beste bide batetik joatea gomendatzen diet. Nik 177.000 kapitulutan egin dudan lan bikaina ahaztu. Berria den zerbait egin, gaineratu zuen.\nInformazio gehiago:Eitb: 70.000 pertsonak baino gehiagok Charlie Seenen bekadun izan nahi dute


2020-12-31 por Ermitaberri Ikastetxe Publikoa\nErmitaberriko gure hezkuntza proiektua eta bere xehetasun guztiak ezagutu nahi badituzu, gurekin banan-banako online bisita egin dezakezu. Gure eskola bertatik bertara erakustea gustatuko litzaiguke baina aurten segurtasun neurri guztiak bermatu nahi ditugu.\nHorregatik, bideo-konferentzia bidez banan-banako elkarrizketa izateko aukera ematen dizugu, bertan zure galderei erantzuteko eta zalantza guztiak argitzeko asmoz.\n2020-12-22 por Ermitaberri Ikastetxe Publikoa\nAurten ere Olentzero eta Mari Domingi Ermitaberrira etorri zaizkigu. Segurtasun neurri guztiak hartuta, gure dantza eta abesti hoberenak eskaini dizkiegu, txandaka taldez talde. Hona hemen irudiak:\n2020-12-21 por Ermitaberri Ikastetxe Publikoa\nGure ilusioa, gure lana, gure proiektua. Ermitaberriko eguneroko bizipenak jasotzen dituen bideoa aurkezten dugu, gure funtsa 5 minutuko ibilbidean laburtua zabaldu nahi dizugu.\nErmitaberri ezagutu eta aurrematrikula garaiko informazio guztia jaso nahi baduzu, hitzordua gurekin eskatu eta elkar ezagutzeko aukera izango dugu.\n2020-12-17 por Ermitaberri Ikastetxe Publikoa\nGaur egungo egoera dela eta, Ermitaberrin Olentzero eta Mari Domingiren ospakizuna datorren asteartean, abenduaren 22an, mantentzea erabaki dugu baina, aurreko urteekin alderatuta, beste era batera antolatua.\n– Horrela, lehenengo bi saioak lektiboak izango dira, 10:30ak arte.\n– 10:30etatik 13:30etara bai Olentzero bai Mari Domingi eskolako portxean egongo dira eta ikastalde bakoitzak txandaka bisitatxoa egingo die.\n2020-12-02 por Ermitaberri Ikastetxe Publikoa\nUrtero bezala, ikasleen kalifikazioak EDUCAren bitartez ikusi ahal izango dituzue. 2020/2021 ikasturte honetako hiruhileko bakoitzeko argitaratze datak honako hauek dira:


Proiektua: Natura begiratzeko moduak | Guggenheim Bilbao Museoa\nProiektua: Natura begiratzeko moduak\nGasteizko San Ignacio ikastetxeko 6. mailako 16 ikasle\nIrakaslea: Mikel Garmendia\nArtista: Karlos Martínez-Bordoy\nArtea natura-zientziekin bateratzeak bigarren ikasgai hori jolasaren bidez berraurkitzea ahalbidetzen du, eta hura ulertzeko ikuspegi berriak eta dibertigarriak eskaintzen ditu. Zientzia-gaiak eta natura-inguruneko fenomenoak ikuskera original batetik aztertzeko asmoarekin jaio ziren tailer hauek, inguruan dugun mundua hobeto ulertzeko saiakeran: nola ikusten du liztor batek? Zerk egiten du landare bat landare?\nSaiakuntza eta akatsa ikasteko tresna gisa hartuta, animalien eta landareen bizitzak eta horien habitatak arautzen dituzten legeei buruzko ikuskera berriak bilatu ziren. Sorkuntzajolas azkarrek —adibidez, begiak itxita marrazteak edo mugimenduan marrazteak—, tabuak gainditzea eta sortze-prozesuak desblokeatzea ahalbidetu zuten.\nMetodologia zientifikoa eta arte-sorkuntza uztartzeak uzta oparoa eman zuen: inoiz ikusi gabeko espeziez osatutako fauna asmatuaren bilduma ilustratua, naturan gertatzen diren mugimenduen flip-book edo liburu animatua, landareetan oinarritutako eskultura harrigarriak, post-it bidez sortutako habitatak, paisaia eraldatzen duten koloreak, animalia flotatzaileak eta animalien edo intsektuen ikusteko modu desberdinak erakusten dituzten kaleidoskopioak.\n“Karlosek materiala eta lanak baloratzen irakatsi zigun. Artean gauza on eta txarrik ez dagoela ere irakatsi zigun”—San Ignacio ikastetxeko ikaslea


Atxorrotxeko Eguna domeka honetan ospatuko da - Eskoriatza - Goiena.eus\nAtxorrotxeko Eguna domeka honetan ospatuko da\nImanol Beloki 2016-04-28 11:40\nIaz, Atxorrotx Egunean batu ziren herritar batzuk.\nOhiturari eutsiz, maiatzeko lehen domekan Atxorrotxeko Eguna ospatuko da; hau da, etzi. Hala, aurten ere herritarrak mendiko botak jantzi, motxila hartu eta Atxorrotx mendira igoko dira egunaz disfrutatzera. Hainbat bidetatik igo daiteke, baina herritar gehienak Bolibar auzotik igoko dira.\n09:00etan, herria esnatzeko txistulariek diana joko dute herriko kaleetan zehar, eta 09:30an batuko dira herritarrak plazan, gorantzako bidea hasteko. 11:00etan, berriz, meza izango da Atxorrotxeko Gurutze Santuaren ermitan, eta goiz osoan zehar kanpai hotsak entzungo dira. Izan ere, ohiturak dioen moduan, bertako kanpaiak joz, ekaitzak uxatzen dira. Mezaz gain, eguerdira arte taberna egongo da Atxorrotxen, eta mokadutxo bat jan eta zerbait edateko aukera izango da bertan.\nArratsaldean, berriz, 18:00etatik aurrera herritarrek etxean egindako tortillak salduko dira herriko plazan. Bertan batutako dirua Eskoriatzako Atxorrotx gobernuz kanpoko erakundearentzat eta Atsegi taldearentzat izango da. Hala, antolatzaileek herritarrak animatu nahi dituzte etxean egindako tortillak plazara eraman ditzaten.\nEguna amaitzeko, erromeria\nPlazan, tortilla-pintxoez gain, taberna ere jarriko da, eta, bertako giroa handitzeko, Jainaga eta Narbaiza trikitilariak eta pandero-joleak jarriko dute musika. Bada, dantzarako tartea egongo da, nahi duenarentzat, eta hala emango zaio amaiera egunari.


Bolivia, 6000 metrotik gorako gailurra - neubidaiari.eus\nHemen zaude: Hasiera » Bolivia, 6000 metrotik gorako gailurra\n8. uztaila 2016\nBolivia, 6000 metrotik gorako gailurra\nPosted by Egoitz Arruti\nSarriegi ametsak desegiten zitzaizkigun. Baina oraingoan, adorez bete eta etxe inguruko mendi magaletan gora eraikitako ilusioak, benetan irudikatu genituenak bezain ederrak ziren jakiteko aukera emango genion geure buruari. Andeak ezagutzea zen gure desira, argazki, irudi eta literaturatik harago, bertatik bertara geure begiz ikustea mendi horien handitasuna. Altuera bera zailtasun itzela denez, teknikoki ongi moldatzeko moduko […]\nSarriegi ametsak desegiten zitzaizkigun. Baina oraingoan, adorez bete eta etxe inguruko mendi magaletan gora eraikitako ilusioak, benetan irudikatu genituenak bezain ederrak ziren jakiteko aukera emango genion geure buruari. Andeak ezagutzea zen gure desira, argazki, irudi eta literaturatik harago, bertatik bertara geure begiz ikustea mendi horien handitasuna.\nAltuera bera zailtasun itzela denez, teknikoki ongi moldatzeko moduko mendia aukeratu nahi izan genuen 6.000 metrotik gorako aurreneko esperientzian. Lehenbiziko lana altuerara egokitzea genuen beraz, eta horretarako zeharkaldi batzuk egitea gomendatu ziguten goi mendietan esperientzia duten lagunek. Zeharkaldiak ez ziren egokitzeko izango soilik, aldi berean Boliviako bazterrak, kultura eta pertsonak ezagutzeko gogoa ere bagenuen.\nAurreneko zeharkaldia Apolobanbatik egin genuen, Kallawaya izeneko sasi-medikuen lurraldetik. Hego Amerikan ibiliak dira urte askoan, beren sorginkeriez jendea sendatzen, boterea herentziaz jasotzen omen dute. Turista gutxi heltzen da hara, garraioak urri eta nahiko desatseginak baitira. Hamar ordu inguruko bidaia izan daiteke bertara La Pazetik iritsi artekoa, jende gehiegiz beteriko autobus zaharretan, bide estu eta amildegi bazterretatik gertuegi pasatuz, errekak zeharkatuz eta, tarteka, militarren kontrola igaroz.\nBertakoen adeitasunak bultzatuta bigarren zeharkaldi bat egitea otu zitzaigun. Jendeak behin eta berriz hitz egiten zigun Condoririko inguruaz, eta behin han ginela ez genuen ezagutzeko aukera galdu nahi izan. Oinarrizko kanpamendu batean egin genituen egun batzuk, laku baten ondoan. Inguru horretan tontor asko dago, eta jende ugari gerturatzen da aklimatazio lana egitera edota gailur bateranzko azken txangoa abiatzera.\nIngurune zoragarria da edozertarako ere, mendi handien itzalean, llama taldeak alde batetik bestera belar bila eta bertako gidarien astoak honezkero buruz dakiten bidean gora eta behera egunero. Han, aurreneko aldiz, begiak gure helburu nagusian jarri genituen: Huayna Potosi. Aymarazkoa da izena, “muino gaztea” esan nahi du. 6.088 metroko garaieratik, tontorrera igotzeko esaten ari zitzaigun.\nIritsi zen eguna, gai izango ote ginen jakitekoa, oztopoak gainditzekoa, harri pilo haren gainera igotzekoa. Beste askotan bezala, ez genekien azaltzen zergatik dugun gogoa han gora igotzeko, arrisku horiek hartzeko. Numero hutsak baino gehiago ziren, ez zen altuera jakin bat gainditzea bakarrik. Aurrean genuen mendi hura, zentzu askotan, inoiz inon igotzen saiatu ginen handiena zen, eta horrek kezkatzen gintuen eta aldi berean tentatzen ere bai.\nGidari bat, sukaldari bat eta gu biok geunden han, beheko aterpean, motxilak prestaturik goraka abiatzeko nagiz. Espero gabe, behin eta berriz esaten ziguten arren neguan ez zuela euririk edo elurrik egiten, mara-mara ari zen. Eguraldiak aldatzeko itxurarik ez zuenez, pauso motelez ekin genion aurreneko maldak igotzeari, txapelak zuriturik eta nahikoa bustirik. Mendira igotzeko baimena ematen zuten lekura iritsi ginen. Emakume bat zegoen estalpe batean, garai batean txabola izaniko harri pila besterik ez. Koaderno batean gure izenak idatzi genituen, eta hamar boliviano ordaindu ere bai.\nAurreneko egunean Campo Base izeneko aterpera iritsi ginen. Jendez lepo zegoen: italiarrak, suitzarrak, kanadarrak, argentinarrak… Altueraren eragina noraino iritsi zitekeen han hasi ginen ikusten. 5.100 metro inguruko garaieran geunden, eta batzuk oso gaizki pasatzen ari ziren: goserik ez zuten, bai ordea buruko mina, denbora guztia etzanda ematen zuten. Halako batean Benegas anaiak agertu ziren, mendiko gidari ezaguna, Himalayan lorpen handiak lortuak. Bezero bat zekarten hiru lagunen artean oraturik, edema bat sortu zitzaion eta akiturik zegoen. Ondoezak jo zuen gizona tontorretik nahikoa hurbil, eta gainera ekaitzak harrapatu zituen, tximistak oso gertu ikusi zituztela kontatu ziguten, eta beldur handia pasa zutela. Haiekin Nepaleko gidari bat ere bazen; zioenez, tximistak inoiz hain gertu ikusi gabea zegoen, beldur itzela pasatu omen zuten.\nEkaitzak ez zuen gelditzeko asmorik, afaldu eta nahiko etsita sartu ginen gure zakuetan, bat-batean gure gidaria igo zen lo egin nahian geunden tokira. Han geunden 30 bat pertsona begiak ezin itxirik, urduritasunak jota, baina gidaren hitzek pixka bat lasaitu gintuen, ekaitza pasatua zen eta jada ez zuen elurrik ari.\nGoizeko ordu batak inguruan aurreneko mendizaleak hasi ziren beren zakuetatik atera eta mendirako trasteak atontzen. Gu beranduago ateratzekotan ginen, ongi ikusten genuen geure burua, eta egunsentirako heldu nahi genuen gailurrera. Bakarrik geratu ginen aterpean, denak gorantz atereak ziren altxatu ginenerako. Gosaldu eta arropak eta botak jantzi, eta arropa gehiago eta kranpoiak, pioletak eskuan, elkarri sokaz lotuak hirurok. Izugarrizko hotza egiten zuen, –15º-tan egongo zen termometroa halakorik egon balitz. Aurreneko pausoetatik arnas hotsa besterik ez nuen entzuten, buruko linternaren argiak sokari jarraitzeko lain argitzen zuen, eta arnasak erritmoa markatzen zigun.\nBerehala hasi ginen jendea aurreratzen; batzuk jada etsita zeuden, buelta hartzea erabakita. Ia gelditu gabe, pauso lasaiz, arnasak agintzen zuena eginez gindoazen aurrera. Bat-batean ohartu ginen gure aurretik ez zela ipurtargirik ikusten, atzetik bai, kate luze baten modura, atzera begiratzen genuenean argi txikiek lerro luze bat marrazten zuten gauaren ilunean. Bidea irekiz gindoazen.\nLasai, zentzuz, beldurrez\nZatirik zailenetan geratu, arnasari buelta eman, lasaitu eta zentzuz aurre egiten genien oztopoei. Baita beldurrez ere, zergatik ez esan. Atzetik zetozenek guk baino errazago izango zuten bidea, gure lanari esker, baina ez zitzaigun axola, gure bidea egiten ari ginen, ez beste inorena. Ordu batzuk igarota nekea sumatzen hasi ginen, gero eta gehiago kostatzen zitzaigun aurrera egitea eta tarteka arnasari buelta ematen geratu behar izaten genuen. La Pazeko argiak ikusten genituen urrunean, inoiz baina baketsuagoa zirudien hiriak han goitik. Pixkanaka, eguzkiaren lehen izpiak lurrazalaren urrunetik ate joka bezala sumatzen ziren.\nEguneko ordurik hotzenak eta politenak tontorretik pauso gutxira harrapatu gintuen, egunsentia, itzelezko edertasun horren aurrean geldirik geratu eta, gorriak, laranjak, beltzak, zuriak… kolore dantza itzela zen. Eguzkiak argitzen zuen heinean, ikusten genuena izugarria zen. Amazonas ingurua lainoz estalitako itsasoa zen. Bazirudien Titicaca lakuaren inguruko lursail gorriak ez zirela inoiz berdetuko, ura hain gertu izan arren. Andeetako leihoa ireki zitzaigun, eta emozioek sentipen asko ekarri zizkiguten, pauso gutxira helmuga zegoen. Gailurrean ginen, pozak txoratzen, geure barnean sentitzen genuena ezin azaldurik. Malko bat isuri zitzaidan, eta izozturik geratu zen masailean.\nKostata, beherako bideari ekin genion, gorakoan ikusi ez genituen pitzaduren artetik, uneaz gozatuz, irribarre lelo batekin aurpegia apainduz eta izugarrizko bizipozarekin. Sentimendu hori da, agian, tontorrak igotzera eramaten gaituena: bizitza bizitzeko gogoa.\nAbout Egoitz Arruti\nIkuspegi kontua da, beraz, begiratu.


Tag Archive for "77" - Bide Ertzean - page 2\nPosts Tagged ‘77’\nAurrez aurre ikusleak, itsasoa atzean\n2014/07/15 -an idatzia\nJoseba Barrenetxea argazkilari bikaina da, eta hara!, bere FB horman bideo bat eskegi zuen. Aurreko domekan Ean eskaini genuen emanaldiko bideo pasarteak dira. Eskerrik asko Joseba, eta eskerrik asko kantari anonimoari. 2:14 hor nonbait “Zatoz” kantuan koroa entzuten da. Eta hura ez da Joniren ahotsa!\nBide batez, esker mila Eako moilan kontzertua antolatu zutenei, eta Natxituko elkartean bazkaria prestatu zutenei. Ondo gogoan izango dugu Eako poesia egunak zikloaren baitan aurreko igandean eskaini genuen kontzertua.\n77 kamisetak salgai\n2014/06/18 -an idatzia\nUdaberri honetarako T Shirt-ak atera ditugu, beltzean eta mahuka motzean. Merke eta on, 12 euro bidalketa gastuak barne. Mutil eta neskentzat, neurri ezberdinekoak. Erosketa egin aurretik, erreparatu neurrietan.\nEmail bidez egin eskaera, helbidea eta kode postala zehaztuz:\nOstegun honetan, Jimmy Jazz aretoan\n2014/03/18 -an idatzia\nOstegun honetan, Gasteizen arituko gara, Jimmy Jazz aretoan. Egia esateko, oroitzapen ederrak ekartzen dizkigu areto honek. Leidor Sessions (2009) zuzeneko diskoa aurkezteko kontzertu batzuk eskaini genituen, eta horietako bat Jimmy Jazzen eman genuen. Handik gutxira, Katamalo taldearekin batera igo ginen oholtza gainera. Agurreko biran, Katamalo taldekoek kantu batean eurekin abestera gonbidatu gintuzten eta Jimmy Jazz lepo zegoen! “77″ diskoak eramango gaitu berriro hain gustuko dugun aretora.


Kara walker - Trabajos de investigación - 770 Palabras\nPágina principal Ensayos Kara walker\nPáginas: 4 (770 palabras) Publicado: 4 de noviembre de 2010\nKara Walker-en bizitza\t3\nArtistaren lanak\t4\nArtistaren ibilbidea eta Sariak 5\nKara Walker Stocktonn jaio zen, 1969anKalifornian. Ikerketak egin zituen Atlanta Collegen of Arten ikasi zuen, eta , arte ederrean litzentziatu zen 1991an. Geroago, Rhode Islandeko Diseinu Eskolan, Arte Ederretako Masterra egin zuen 1994an.Gaur egun, Kara Walker, bizi eta lan egiten du, New York-ko hirian.\nWalkerren estiloa, “Minstrel Show”en tradizioan inspiratua dago, aktore zuriak, beltzez marrazturiko aurpegiekin,antzerki berezi bat eskaintzen dute, afro-amerikatarren bizitzen parodia bat eginez, eta haien tabu kulturalak, sexualitate beteriko eszenak eta haur portaerak erakuzten. Kara Walkerren lanetan,afro-amerikatarren pertsonai horien rolak inbertitzen ditu. Haren figura estilizatuek zapalketaren produktua, indarkeria hilketa eta kanibalismoa erakusten dute, eszena izugarrien bitartez.\nEbakiak eta ormetanitsatsiak dauden paperezko eta kartoizko siluetak, Estatu Batuko, kontatu gabeko historioa, erakuzten duten, tabuez eta eztabaidaz beterik, beltzen zapalkeriaren eta kolonialismoaren jatorrietanoinarrituriko lanak ikustean.\nKara Walkerren ikonografian, esklabo beltzen figurak dantzan, kateak eta girgiluak, indarkeria, desberdintasunak, basakeria, sexua eta heriotza apreziatzen da. Hegoamerikako Gerra zibilaren munduan sortutako unibertsoan inspiratua, eta arrazista krudeltasuna, ekitaldi bortitzak edo sexu-abusuak estereotipoetaz plagatuta daude beren lanak.\nInjustizia sozialetatikjaiotako mundu poetiko bat da, historiak eta fantasiak nahasten du ipuinaren estetika batekin, horrela, ikuslearentzat tono adeitsu bat izateko, eta kontaketaren gogortasuna lanetan ez aditzekobegibiztaz.\nHaren baliabidearen adierazgarriak, oinarrizkoak eta funtzeskoak dira, formen adierazpen minimo eta simpletasunez eginak, eta helburu horrekin sortuak daude, zeren eta “diskurtsoa”,...\nGlosario de términos educación social


Sailak - 2022ko zerga egutegia - Bizkaia.Eus\n2022ko zerga egutegia\nOharra: datak errespetatuz, abuztuan aurkestu beharreko ereduak irailan izango dira.\nSartu egutegia agendan\nEZ-EGOILIAR sailari dagokion zerga egutegia zure agendan erabili nahi baduzu, behera karga ezazu ICS fitxategia eta inportatu zure agenda programan.\nurtarrilaren 1(e)tik - urtarrilaren 31(e)ra\n215 eredua - Establezimendu iraunkorrik gabeko ez-egoiliarrek lortutako errenten aitorpen kolektiboa.\nRF2 eredua - Egoitza fiskalaren adierazpena. Kreditu-erakundeekin egiten diren eragiketetan IFZa jakinarazteko salbuespena aplikatzeko.\nmartxoaren 1(e)tik - martxoaren 31(e)ra\n299 eredua - (Ez-egoiliarren Errentaren gaineko Zerga. Kokatze iraunkorrik gabeko ez-egoiliarrak). Europako Batasuneko beste estatu batzuetan eta informazioaren elkartrukea ezarri den beste herrialde eta lurraldetan bizi diren pertsona fisikoek eskuratutako errenta jakin batzuen urteko aitorpena.\napirilaren 1(e)tik - apirilaren 29(e)ra\nuztailaren 1(e)tik - uztailaren 26(e)ra\n208 eredua - Balantzeak Eguneratzeari dagokion karga bakarra. Establezimendu iraunkorra duten Ez-egoiliarren Errentaren gaineko Zergaren zergadunak.\nurriaren 1(e)tik - urriaren 31(e)ra\nEgutegi fiskalaren bertsio murriztua eta inprimagarria


Galiza non ten rei - Boligrafo gorria\nJuan Carlos I.a Sanxenxon (Galizia).\nItzuli da Juan Carlos eta Galizia aukeratu behar izan du erakusteko berak jarraituko duela egiten borboiaren puntan jartzen zaiona. Diotenez, diskrezioa eskatua zion Espainiako Errege Etxeak, ez zaiolako show handirik komeni, monarkia krisi existentzial bat bizitzen ari baita aspaldi honetan, gutxi gorabehera 40 urterekin crossfit egiten hasten diren gizaseme horiek bezala, baina gihar gutxiagorekin. Hain gihar gutxirekin, ezen zazpi urte baitira dagoeneko Espainiako Ikerketa Soziologikorako Zentroak (CIS, gaztelaniazko sigletan) ez diela herritarrei eskatzen estatuburuaren baloraziorik egiteko. Galdetu zuten azkeneko aldietan, emaitzek Froilanen notak ziruditen: 10etik 4,9; 3,7; 3,7; eta 4,3.\nPenko sorta horrek Feliprest kezkatuko du akaso, baina ez dio lorik kentzen Juankarbiziri: sosei erreparatu gabe, emeritua jet pribatu batean iritsi da Abu Dhabitik –kanpetxanoa bai, baina ez abioi normalak hartzeko bezainbeste– eta ikusten da Like a Rolling Stone bizitzeak oso kaskatuta utzi duela, baina oraindik parranda gustatzen zaiola ere bai. Ume batek bezala pasa du bere txalupan eta trofeoren bat ere lortu omen du. Itzulera laburbiltzen duen keinu bat egotekotan, 2004an Gasteizen oparitu ziguna izan daiteke: oraingoan erdiko atzamarra masta bezala altxatzeko premiarik ez du izan, baina jarrera hori da, mundu guztiari izorra dadila esatea. Harrotuta baitago, bela guztiak haize alde Sanxenxora iritsi denean lekaioek, jopuek eta basailuek jotako txaloekin.\nBelaunikatuen zerrenda luzea izan da. Bisitak “Galizia mapan jarriko duela” adierazi du herriko alkateak, ustelkeriagatik ospa egin zuen monarkaren bisita justifikatuz gure zoko honetan edozein ebento justifikatzeko erabili diren espresio berarekin –zer pentsatua ematen du–. La Voz de Galicia-ren kronikan berriz, detaile hauek: Borboiak Sanxenxoko klub nautikoaren poloa zeramala soinean, publikoa agurtzera hurbildu zela eta bertako gastronomiaz galdetu zuela, “zehazki Herbongo piperrez”. Prentsa probintzianoak batzuetan lotsaren Geiger kontagailuak leherrarazten ditu.\nBerragerpen triunfal horren aurrean, hasia nintzen desesperatzen; eta madarikatzen Agosti Xahoren garaitik belaunaldiz belaunaldi erreproduzitzen diren erregue-erreguiñac eta heïen partidario tontoac edo ambiciosac. Eskerrak BNGko eta Galiza Novako kide batzuek bestelako harrera ere egin dioten, artikulu honen izenburuan jarri dugun esloganarekin. Eskerrak (bis) bestelako periodikoak ere badituztela Galizian: Nòs egunkarian detaile mamitsuak Galizian Borboiarekin elkartzen den kuadrillaz, adibidez Josep Cusí emerituaren lagun zaharra bertan izan dela. 1972an ezagutu zuten elkar, ehizan ari zirela, glups, Francisco Francorekin.\nEspektakuluak komentatzeko direnez, adierazpen pila asuntuaz prentsan. Tartean EAJrena. Andoni Ortuzarrek eskatu du argitzeko nondik atera duen Juan Carlos I.enak dirua. Baina onena da, “monarkiaren errepublikanizazioa” ere eskatu duela. Oximorona? Ez ba: oso helburu noblea iruditzen zait niri behintzat. Baldin eta 1789ko moda frantsesean inspiratuz egiten bada, noski. Susmoa daukat ordea –susmoa besterik ez–, erbiaren prezioan gattopardo bat saltzeko modu bat besterik ez dela. Errepublikanismo horrekin, laster dugu Briboia hemengo porturen batean.\njuan carlos borboikoamonarkia\nAireportuak diruditen hiriak eta hegan egiten duten beste gauza batzuk2022-05-16\nEkozidioa ez da bakarrik konponduko2022-05-30


ESNA HARRAPA ZAITZALA! Gazte Danbada • ZUZEU\nBadator jada Gazte Danbada!\nHamasei urterekin joan nintzen nire lehen gazte topagunera, eta ordutik hona ez dut bakarrean ere huts egin, ez topagune eta ez gazte martxa. Formakuntza tailer ahaztezinak; txandak umore onean (normalean bai); Euskal Herriko txoko guztietako jendea; kontzertuak… Herrira arnasberrituta eta indartuta itzultzeko beharrezko parada. Aurten ere Laudion egongo naiz, zalantza izpirik gabe!\nErnai eta Aitzina gazte antolakundeen eskutik aurten ere badaukagu plana. Pasa den astean aurkeztu zuten gazteen topagune honetan egongo den egitaraua. Hau hegoaldekoak tartean gaudelako gertatzen da. Hilabete eta piko lehenago bakarrik aurkeztu dute, begira EHZ, urte erdi lehenago ia dena prest daukate eta! 😉\nTxantxaz gaindi, egitarauak sekulako itxura dauka, aisialdi, kultura eta eztabaida politikoa eskainita. Gazte boterea, burujabetza, EHZ festibala (demontre, hauek toki guztietan daude), gazte prekarietatea… Batzuei, iruditzen zaie independentzia egun zoragarri batean iritsiko dela oparituta, baina independentzia egunero eraiki behar da, engaiamenduz, konpromisos eta borrokaz; erresistentziaz eta alternatiba berrien eraikuntzaz.\nMusikari dagokionez ere Euskal Herriko talde ezezagunagoei oholtza eskaintzeko metodologia ederra erabili da. Taldeek izena eman eta Gazte Danbadan jotzeko prestutasuna agertu, euren lanak bidali, eta ondoren, jendeak bozkatu egin du zein den bere talde gustukoena. Bozkatuenek oholtza nagusietan joko dute, baina gainontzekoek izango dute aukera beren abilidadeak jendeari beste gune batzuetan erakusteko. Oholtza gainean bakerik ez!\nBestalde, nazioarteko hainbat ordezkaritza hurbilduko dira danbadara betiko legez, eta ordezkaritza hauen ardura hartzeko sherpak behar dira. Beraz, badakizue, nahi izanez gero izena eman!\nESNA HARRAPA ZAITZALA!\ngazte danbada, laudio, ordoki, zuhaitz


Montenegro - Mendebaldeko Balkanak, EBra bidean - Udako serieak - Berria.eus\nKotor herriko eliza herrialdeko eraikinik zaharrena da. VI. mendean eraiki zuten. / WIKIMEDIA Udako Serieak\nDjukanovicen apustua, geopolitikaren mugan\nErrusiarekiko harremana gaiztotzeko arriskuarekin eman zuen herrialdeko presidenteak EBko estatu kide izateko pausoa. Prozesuaz eztabaidarik izan ez den arren, herritarrek euren bizi kalitatea hobetzeko aukeratzat dute Bruselako taldean sartzea.\nKroazia duela bost urte estatu kide bilakatu zenetik, EB Europako Batasunak ez du bere kidegoaren kopurua handitu. Kontrara, Erresuma Batuak EBtik ateratzeko erabakia hartu zuen 2016ko ekainean, eta, datorren urteko martxotik aurrera, 27 izango dira Bruselan; baina badira hautagaiak taldeak berriz 28 kide izan ditzan. Mendebaldeko Balkanetan jarri ditu begiak EBk; Mendebaldeko Balkanetako estatuek, berriz, EBn, eta lasterketa horretan aurrea hartu die Montenegrok bere bizilagunei, Serbiarekin batera: 2006an deklaratu zuen independentzia, 2008ko abenduan egin zuen estatu kide izateko eskaria, bi urte geroago onartu zioten hautagai estatusa, eta, azkenean, 2012ko ekainean hasi zituzten Bruselak eta Podgoricak negoziazioak. Abiadura horri eustea lortzen badu, Montenegro 2025ean bilakatuko da EBko parte: herritarrentzat, pauso garrantzitsua izango da, espektatiba anitz jarri baitituzte prozesuan. Milo Djukanovic presidentearentzat, independentziaren aitarentzat, hamaikagarren garaipen politikoa izango da, baina baita Errusiarekiko harremana gaiztotu dezakeen erabakia ere.\n2006az geroztik egindako inkesta guztiek helburu eta nahi berak islatzen dituzte: «Montenegroko herritarrek euren bizi kalitatea hobetzea espero dute EBn sartzean. Horrek esan nahi du: pertsonak eta ezagutza herrialdera erakartzea, hezkuntza hobetzea, lana lortzeko aukera gehiago izatea, eta soldatak hobeak izatea», Aleksander Dedovic Montenegroko Alfa Centerreko presidenteak BERRIAri azaldu dionez. «Arrazoiak ez dira aldatu urteotan, eta %70-%78 arteko langan ibili da prozesuarekiko babesa».\nGainontzeko estatuekin egin bezala, hautagai estatusa eman zionean, EBk erreformak egiteko beharraz ohartarazi zion Montenegrori. Eta hala aritu da Djukanovicen gobernua urteotan. «Ziur naiz EBrako bidea garrantzitsuagoa eta erabilgarriagoa izaten ari dela gure gizartearentzat, estatu kide izatea baino gehiago, egin diren eta egiten ari diren erreforma eta aldaketengatik. Tamalez, aldaketa horiek prozesuaren parte gisa ikusten dituzte herritarrek, eta ez gure bizi kalitatea hobetuko duten aldaketa gisa». Besteak beste, Bruselak arreta jarri zuen erakundeen funtzionamenduan: «Montenegro demokrazia parlamentario bat da, esparru konstituzional eta legegilean oinarritua, eta EBren oinarriekin bat egiten du. [...] Hala ere, gabeziak daude erakunde demokratikoen funtzionamenduan [...]. Botere banaketa ez da guztiz errespetatzen justiziaren kasuan. Administrazio publikoak ahul jarraitzen du, eta oso politizatuta dago».\nDedovicen iritziz, erreformen emaitzak «gutxi gorabehera agerikoak» dira, baina herrialdea «neurrian» soilik ikusten du prest administrazio publikoaren aldaketei dagokienez. Ekainaren 25ean egin zuten EBk eta Montenegrok negoziazioei buruzko bederatzigarren bilera, eta, Bruselak aurrerapausoak aitortu zizkion arren, oraindik beste hainbat erreforma egiteko beharra jakinarazi zion. Kezka agertu zuen, adibidez, kazetarien aurkako erasoen inguruan, eta ohartarazi zion lanean jarraitu behar duela, «ustelkeriari, krimen antolatuari, diru garbiketari eta gizakien trafikoari» aurre egiteko.\nDjukanovicen aldekoak presidentearen garaipena ospatzen, Podgorican, iragan apirilean. Boris Pejovic / EFE\nGobernua eta ustelkeria\nHamarkadotako kezka nagusia da herrialdean: krimen antolatua, ustelkeria eta horiek gobernuarekin duten lotura. Bruselak arreta berezia jarri du auzi horrekiko borrokan, EBn sartzeko baldintza gisa, baina, oraingoz, aurrerapauso gutxi eman dituzte. «Montenegro bezalako herrialde txiki batean, arazo hau ezin da hain azkar eta hain erraz konpondu», Alfa Centerreko zuzendariaren arabera.\n"Montenegro bezalako herrialde txiki batean, ustelkeria ezin da hain azkar eta hain erraz konpondu"\nAleksander Dedovic Alfa Centerreko zuzendaria\nIkusteko dago zenbaterainoko aldaketak egingo dituen Djukanovicek; izan ere, 2015ean, Krimen Antolatuko Urteko Gizona saria Montenegroko presidenteari eman zion Ustelkeria eta Krimen Antolatua Jakinarazteko Proiektuak. «Krimenak eta ustelkeriak konexioak dituzte gizartearen maila guztietan, boterean, oposizioan eta krimen taldeetan. Horrela jarraituz gero, herrialdea harrapatuko du, eta ustelduta egongo da urte luzez».\nEgoera horren adierazle izan zen Svetozar Marovic Serbia eta Montenegroko presidente eta lehen ministro ohiaren eta Montenegron boterean den DPS Alderdi Demokratiko Sozialistako presidenteordearen atxiloketa; hiru urte eta hamar hilabeteko espetxe zigorra ezarri zioten.\nHain justu, arazo horien erruz joan da moteltzen hasieran azkarragoa zirudien prozesua. Helburua 2025a den arren, Jean-Claude Juncker Europako Batzordeko presidenteak zalantzan jarri zuen data hori, «adierazgarria» zela esanez, Podgoricara egindako bisita amaitzean. Dedovicentzat, «elite politikoaren eta elite kriminalaren arteko konexio sendoak zaildu egin du erreformen prozesua», eta, ustelkeria «bizimodu» bilakatu denez, erreformak are gehiago moteltzeko edo gelditzeko arriskua bizirik dago.\nErrealitate horrekin lotura zuzena du gizon batek: Djukanovic presidenteak. Tarte txiki batzuk kenduta, 1991z geroztik izan da boterean egungo estatuburua, izan lehen ministro karguan edo presidente karguan, eta haren inguruan egituratu da estatua. 2023an egingo dituzte hurrengo presidentetzarako hauteskundeak, eta inork ez du zalantzan jartzen egungo presidentearen garaipena. «Niretzat, Djukanovic hainbeste urtez boterean izatea arazo da Montenegroko gizartearentzat. Eta hori ez da Djukanovicen errua. Gure herritar eta boto emaileentzat demokrazia termino ezezaguna da oraindik. Eskualdean, bere boterea inoiz aldatzen ez duen komunitate bakarra da soilik Montenegro. Egun, ez dago alternatibarik, eta ezingo dugu aurrera egin kanpoko babes ireki edo ezkuturik gabe. Interes geopolitiko eta ekonomikoak ez daude ongietorriak Montenegroren etorkizuna aldatzeko».\nMendebaldera begirako ibilbidean, Djukanovicek arriskuan jar lezake harreman giltzarri bat. Interes eta hartu-eman asko daude jokoan, eta Errusia haserretu egin zen joan den urtean Montenegro NATO Ipar Atlantikoko Itunaren Erakundean sartu zenean. «EBrekin bezala, NATOra egindako bidea garrantzitsuagoa izan zen kide izatea baino. Urtebeteren ostean, bi puntu baikor aipa ditzakegu: batetik, nazioarteari begirako posizioa eta Montenegroren ikusgarritasuna sendoagoak eta handiagoak direla; eta, bestetik, 28 aliatu prest egongo direla Montenegro babesteko eta defendatzeko segurtasun mehatxu modernoen aurrean».\nNATOren aurka Podgorica hiriburuan egindako protesta bat. Afixak dio NATO hiltzaileak, odola duzue eskuetan. Hemen ez zarete ongi etorriak. Boris Pejovic / EFE\nSoka fin baten gainean dabil Djukanovic, eta oreka mantendu beharra du. Moskuk begi txarrez ikusi zuen NATOn sartu izana, baita EBrako bidea egitea ere; Djukanovicek, baina, harreman onak nahi ditu EBrekin eta Errusiarekin. «Tradizioz, Montenegrok harreman ezin hobeak izan ditu Errusiarekin. Azken hamarkadan, esaterako, horrek zerikusi handia izan du Montenegroko enpresa handi askoren pribatizazioekin, eta hori elitearen babesarekin egin da. Mendebaldearen jarrerari jarraituz, Podgoricak zenbait erabaki hartu ditu, eta horrek ez du Errusiarekin duen harremana hautsi. Nire ustez, Mendebaldearen eta Ekialdearen arteko kontaktu puntua izan daiteke Montenegro».\n"Montenegro Mendebaldeareneta Ekialdearen arteko kontaktu puntua izan daiteke"\nHain zuzen ere, Alfa Centerreko zuzendariak uste du Errusiaren eta EBren arteko harremana hobetzen hasteko aukerak egongo direla Montenegro EBko estatu kide bilakatzen denean. Eta, beraz, Podgoricak ere hartu-eman onak izango dituela Bruselarekin eta Moskurekin, Djukanovic oso «malgua» baita.\nErrusiazaleak kalean, herrialde horretako bandera eskuetan dutela, artxiboko irudi batean. Boris Pejovic / EFE\nInteresen gatazka horretan, eta EBrako bidean, ordea, elementu bat falta izan da: eztabaida. Izan ere, estatu kide bilakatzea atzerri politikako «lehentasun» bilakatu zenetik, ez da eztabaidarik izan auzi horren inguruan. «74 alderdi politiko ditugu erregistratuak, eta inor ez da euroeszeptikoa. Eta berdin gertatzen da 5.400 gobernuz kanpoko erakunderekin, 25 bat hedabiderekin, eta abar. Eztabaida zantzu bakarrak EBk finantzaturiko proiektuek bultzatu zituzten, baina guztiak Bruselarekiko jarrera oso baikorrarekin».\nBaina izan da inflexio puntu bat, Djukanovic presidentearen esan batzuek sorturikoa. Joan den hilabetean adierazi zuen EBko kide izatea ez dela Montenegroren helburu bat, urteotako joerarekin hautsiz: «Montenegrok eta gure eskualdeko herrialdeek ez dute estatu kide izateko beharrik», esan zuen zehazki herrialdeko presidenteak. Hitz horiek, Alfa Centerreko presidentearen iritziz, abia lezakete EBko kide izateari buruzko eztabaida, orain arte izan ez dena. «Konpasari horrela buelta emateak ahalbidetu lezake eztabaida, herritarren nahia baita EBko bizitza estandar berak izatea». Hala ere, ez dirudi, oraingoz, Montenegroko presidenteak EBn sartzeko prozesua eten nahi duenik.\n1991. Milo Djukanovic Montenegroko lehen ministro bilakatu zen. Jugoslaviako lehen gerrak hasi ziren, eta Montenegrok Federazioarekiko batasuna babestu zuen.\n1992. Montenegrok bat egin zuen Serbiarekin, eta Jugoslavia birfundatu.\n1997. Presidentetzarako bozak irabazi zituen Djukanovicek.\n2002. Moneta aldatu, eta euroa erabiltzen hasi zen Montenegro. Martxoan, EBren bitartekaritzarekin, Jugoslaviako, Montenegroko eta Serbiako buruzagiek estatu berri bat sortzeko akordioa adostu zuten: Serbia eta Montenegro. Apirilean, gobernuak huts egin zuen, Serbiaren eta Montenegroren arteko batasunari buruzko desadostasunen ondorioz. Urriko hauteskundeetan, Djukanovicen aliatuak izan ziren garaile. Presidentetza utzi, eta koalizioaren lehen ministro bilakatu zen.\n2003. Serbiako eta Montenegroko ganberek bi herrialdeak batzeko karta onartu zuten.\n2006. Montenegrok independentzia erreferenduma egin zuen maiatzean, eta %55ek baiezkoaren alde bozkatu zuten. Independentzia deklaratu zuen ekainean, eta Nazio Batuen Erakundeko 192. kidea bilakatu zen. Urrian, independentziaren ondorengo lehen hauteskunde orokorretan, boterean zen koalizioak gehiengo osoa lortu zuen.\n2007. Montenegrok konstituzio berria jarri zuen indarrean.\n2008. Djukanovic politikara itzuli zen, lehen ministro kargua hartzeko. Azaroan, Montenegrok Kosovoren independentzia onartu zuen. Bien bitartean, estatu kide izateko hautagaitza aurkeztu zuen Montenegrok.\n2009. Martxoko bozetan, Djukanovicen alderdiak parlamenturako bozak irabazi zituen.\n2009. Abenduan, indarrean sartu ziren bisa gabeko bidaiak Schengen eremuan montenegroarrentzat.\n2010. Azaroan, Bruselak estatu kide izateko hautagai izendatu zuen Montenegro.\n2010. Djukanovicek dimisioa aurkeztu zuen.\n2012. Djukanovic zazpigarrenez bilakatu zen lehen ministro.\n2015-2016. Lehen ministroaren agintaldiaren aurkako protestak abiatu zituen oposizioak, eta boterean zegoen koalizioaren zatiketa eragin zuen, ustelkeria alegazioak eta NATOn sartzearen aurkako jarrerek bultzatuta.\n2016. Urriko parlamenturako bozen atarian, gobernuak Errusiak babesturiko indarrei egotzi zien estatu kolpe bat egiten saiatzea. Hamalau pertsona inputatu zituzten, tartean bi errusiar.\n2017. Ekainean, Montenegro NATOn sartu zen.\n2018. Apirileko bozak irabazi zituen Djukanovicek, eta presidente bilakatu zen. Montenegro 2025. urtean estatu kide bilaka daitekeela dio EBk.


Berba-proba, euskaren gaitasuna erakusteko aukera. Deia, Noticias de Bizkaia\nBerba-proba, euskaren gaitasuna erakusteko aukera\nEkitaldi honen hamabigarren edizioa larunbatean ospatuko da Mungian, sari eta giro paregabeak batuz\nMungia- Mungian Euskeraz elkarteak antolatuta eta Udalaren laguntzarekin, baita mungiarren eta inguruko herrien ekimenari esker, larunbat honetan Mungiako XII. Berba Probak ospatuko dira. Aurten, urteoro legez, euskara erabiltzearen aldeko jarduera honetan, “lehiaketa, jaia eta herriko bizitasuna batuko dira egun honetan, sari ederrak ere jokoan egongo direlarik”, azpimarratzen dute antolatzaileak.\nGoizeko 10:30tatik aurrera hasiko dira frobak, ibilbideen zozketarekin, Andra Mari gunean. Berba-proban lehiatzeko partaideek bi-hiruko taldeak osatu beharko dituzte. Gero, bertso bat entzungo dute partaideek eta zein esakuneri dagokion esan beharko dute, hau bai da, lehiaketaren gakoa.\n“Berba-proben egunean, parte hartzaileek eta parte hartu nahi duten guztiak, aurretiaz zehaztutako tokian batu eta txanden zozketa egiten dute: zein taldek zein ibilbide egingo duen, zein ordenatan erantzungo duten, erreboteetako ordena...” diote elkartetik.\nLehiakideek bi ibilbide ezberdin egingo dituzte oroar;herriko taberna ezberdinetik igaroz. Honela, partaideek ibilbide batetik hasi eta tabernatik tabernara joango dira, bai epaile, trikitilari eta bertsolariekin laguntzarekin.\nTabernako geltoki bakoitzean, talde bakoitzak, zozketan tokatu zaien bertsoa entzungo dute eta bertso hori zerrendako zein esaera zaharra dagokion asmatu beharko dute. Eta ostantzean, asmatzen ez badute, lehaiketako beste talde batentzat errebotea izango da.\nEra honetan, goizean guztian zehar, “ibilbide bakoitzeko irabazlea erabaki arte edo azken finalistak erabaki arte, egongo dira lehian partaideak”, adierazten dute elkertetik.\nAzkenik, 14:30ak aldera, eta beste proba arin batzuen bitartez, bi finalisten arteko irabazlea erabakiko da, final handian, antolatzaileen esanetan.\nFroga hauekin euskara bultza-tzeaz gain, “herrian zehar giro ona eta animatua lortu nahi dugu. Pikeak eta barreak egon dira beste edizio batzuetan, seguaski, baita ikusleen artean ere”. diote.\nSariei dagokionez, bi egongo dira eskuragi lehiaketako talde irabazleentzat. Honela, lehen saria irabazten dutenentzat, 240 eurokoa izango da, eta bigarren sailkatzen direnak, berriz, 180 euroko saria lortuko dute. Ondoren, 15:00etatik aurrera, bertan bazkaldu eta musikarekin batera arratsalde alaia pasatu ahalko da.\nBeste alde batetik, asteburuan ere beste ekitaldi garrantzitsu bat ospatuko da Mungian. Alegia, Udalak Amatxu saria emango die herriko bi elkarteei. Batetik, Diz-Diz Emakumeen Kultur Alkarteak hartuko du sari hau.Hain zuzen bere, 1995etik hasita, andrentzako topaguneak sortu dituen elkartea da, eta ideiak eta esperientziak trukatzeko balio duen elkarguneak ere sortu ditu. “Hasi zirenetik hamaika bat hitzaildi eta tailer antolatu dute alkarteko bazkideak ahalduntzeko”, azpimarratu dute udaletxetik.\nBestealde, Andina Pereira de Brito elkarteak jasoko du ere saria. 2014an bere bikote ohia eraila izan zen emakumea, “bere bizi proiektua berreraiki nahi izan zuen andra izan zen eta, beste andra askok bezala, biolentzia-loturak hausteko erabakia hartu zuen emakumea izan zen”. - Patxi Arostegi\nMungia anuncia una temporada de altura en el teatro Olalde\nLoiu se va el domingo de feria gastronómica con novedades


Marcia Neugebauer geofisikaria eta eguzki-haizearen sekretuak - Zientzia Kaiera\nJendeak eguzkia marrazten duen bakoitzean alde batera uzten du astroari atxiki zaion basakeria. Txikiak garenean, ohikoa da horiz edo laranjaz margotzea; esfera txiki bat, malezia gabeko izpiez inguratuta, orriaren iskin batean, trabarik egin ez dezan. Irudi apala eta alaia da guztiz, Ikaro suntsitu zuen esfera goritik oso urrun dagoena, alegia.\nEguzkia argi- eta bizi- iturririk handiena da; Eguzki-sistemaren erdian kokatzen den izarra da. Baina gas beroez osatuta dago; haren nukleoan energia askatzen duten fusio nuklear erreakzioak gertatzen dira. Benetako leherketak gertatzen dira: eguzkiaren azala ireki eta haren edukia kanporatzen da.\n1. irudia: Eguzkiaren geruza ezberdinak erakusten dituen ilustrazioa. (Argazkia: NASA eta ZTH)\nUrtetan zehar, eguzkiaren barne-jarduera ezezagunak zientzialari mordoa erakarri du. Ezin dugu ahantzi gure planetari eragiten dion elementua dela, zehazki, Lurra inguratzen duen eremu magnetikoari. Izan ere, Eguzkiak askatzen dituen energia “jaurtigaien” aurrean, magnetosfera da gure babesa.\nMarcia Neugebauer geofisikariak argitu zuen eguzki-haizearen fenomenoa. Eguzkitik (eguzki korotik) etengabe ateratzen den karga elektrikoa duten partikula korronte bat da, heliosfera sortzen duena. Fenomeno hau ekaitz geomagnetikoen, auroren eta kometek askatzen duten gasen atzean dago. Gure protagonista eguzki-haizearen neurketak egin zituen lehen ikertzailea izan zen. Gainera, fenomeno horren ezaugarriak (tenperatura eta abiadura, esaterako) aztertu zituen, baita eguzki-haizearen eta kometen arteko elkarreragina ere.\nArrakastarik gabeko misioen ondoren, miraria\nMarcia Neugebauer New Yorken jaio zen, 1932an. Fisikako ikasketak egin zituen, Cornell Unibertsitatean, 1954an. Graduondokoa ere egin zuen, Illinoiseko Unibertsitatean. Ikasten ari zen bitartean, David Lazarusen laborategian egin zuen lan. Bertan, metalen difusioa aztertu zuen. Lan hark ez zuen arrakasta handirik izan eta, gainera, gaia ez zuen oso gustuko, hortaz, beste ikerketa bat abiatu zuen: emultsio nuklearretan, partikula energetikoen ezohiko dispertsioa ikertzen hasi zen, Robert Hill zuzendari zuelarik.\n2. irudia: Marcia Neugebauer 1962. urtean NASAko egoitzan lanean. (Argazkia: Jet Propulsion Laboratory / NASA. Iturria: Wikimedia Commons – Domeinu publiko irudia)\nHalere, masterra bukatu zuenean, ikerketa-lerro hori utzi eta Kaliforniara joan zen. Han, unibertsitate garaian ezagutu zuen Gerry Neugebauer fisikariarekin ezkondu zen. Horren ondotik, Jet Propulsion Laborategian (JPL) hasi zen lanean, 1956an. NASArako espazio-ontzien eraikuntzaz eta bestelako lanez arduratzen zen dibisioa zen. Bertan, Marciak argitu behar zuen bideragarria ote zen kohete nuklearrak eraikitzea erreaktore nuklear batean gasa berotuz.\nArmada izan zen proiektuaren babesle nagusia baina une hartan aireko indarrekin gatazkan sartuta zegoen eta horrek azkartu zuen proiektuaren amaiera. Gauzak horrela, Conway Snyderren taldeak beste ikergai bat bilatu zuen: gas ioidunak. Marciak eta Ray Newburnek lan oso garrantzitsu bat zuten esku artean: artikulu bat idatzi behar zuten argitu gabeko galdera zientifikoei buruz. Zerrendako lehenengo gaia eguzki-haizea eta kometak ziren.\n3. irudia: Marcia Neugebauer geofisikaria Mariner 2 ontziaren ondoan, planeta baten inguruan hegan egin zuen lehen espazio-ontzia. Mariner 2 ontziak, eguzki-haizea partikula fluxu konstante bat zela baieztatu zuen erreminta diseinatu zuen taldeko partaidea zen Marcia. (Argazkia: NASA)\nUrteak eta urteak eman zituzten lanean espazio-tresnak garatzen, eguzki-haizearen ezaugarriak ezagutzeko asmoz. Marcia espazio tresnen diseinu kontzeptualaz eta objektu horien bitartez lortutako informazioa analizatzeaz arduratzen zen. Eraikitako zunda batzuek huts egin zuten, jakina, Explorer 14 eta Ranger 1 eta 2-ak, kasu. Baina azkenean, miraria iritsi zen. 1962. urtean, Mariner 2 zunda jaurti zuten eta arrakastatsua izan zen. Izan ere, Venusera iritsi eta planetaren atmosferari buruz informazio nahikoa jaso zuen zundak. Esperimentuak lehen aldiz neurtu zituen eguzki-haizearen ezaugarriak; bere abiadura, tenperatura eta korronteen bidez gertatzen ziren aldaketak. Marciak ziurgabetasuna hil zuen horrela.\nFisika espazialean aitzindari\nMariner 2aren ondoren, bi misio zuzendu zituzten Snyderrek eta Marciak: OGO 5 deiturikoa (AEBk jaurti zituen sei sateliteetako bat izan zen, zeinak gure planetaren magnetosfera ikertzea zuen helburu) eta Apolo Programaren esperimentu zientifikoen ekipamendua (ALSEP ingelesez). Giotto misio espazialean ere parte hartu zuen Marciak. Misio honi esker ikertu zuten Halley kometaren konposizio kimikoa, eta plasmaren dinamikak eguzki-haizearen eta kometaren arteko interakzioan.\nEguzki-haizearen ikerketa egiteagatik hainbat sari jaso zituen. 2010ean, adibidez, Ameriketako Estatu Batuetako Zientzien Akademia Nazionalak (NAS ingelesez) Arctowski Domina aitortu zion. Horretaz gain, eta urte berean, George Ellery Hale saria jaso zuen. NASAk ez zuen bere lana ahaztu eta hiru dominarekin saritu zuen. Marciak sari ugari jaso ditu bere ibilbidean zehar, baina berak ez du inoiz ikusi bere burua fisika espazialeko aitzindari gisa. Harentzat bere misioen eta lanaren sona une eta toki egokian egotearen ondorioa da.\nMarcia Neugebauer, Wikipedia\nMarcia Neugebauer, WITI Hall of Fame\nMarcia Neugebauer Receives Two Honors, The University of Arizona, 2010\nMarcia Neugebauer, Pioneers of space physics: A career in the solar wind, Journal of Geophysical Research (1997), 102 (A12), 26887-26894.\nArgitalpen-data: 2019/10/18 · Atala: Emakumeak zientzian, Kolaborazioak\nNaiara Barrado eta Itziar Garate Ostiralean, hilak 15, Cassini espazio-ontzia (NASA) Saturnoren atmosferan murgildu eta betiko desagertu zen. 1997ko urriaren […]\nUxue Razkin Arteetan –piktoriko, literarioan–, izarrak inspirazioa eman duten elementuak izan dira hasiera-hasieratik. Hortxe dugu Vincent Van Gogh, bere omenaldi […]


SOLOKOETXE BHI : ENKARTERRITIK\nEL POBAL BURDINOLA ETA ELKARTERRI MUSEOA\nTxango honetan bi taldetan antolatu ginen: lehenengoak El Pobal Burdinola joan ginen eta beste taldea Enkarterri Museora joan zen. Tutoreek utzi ziguten denbora librea jolasteko bisita hasi baino lehen eta amaieran. Asko gustatu zitzaidan txango hori.\nBurdinolan azaldu ziguten nola egiten zuten irina errota batekin. Erakutsi ziguten museo bat, duela urte asko lantegi bat izan zena. Han ikatza lantzen zuten. Maketa batekin ulertu genuen hobeto. Zeharkatu genuen korridore bat zilindro hidrauliko bat aurkitu genuen aurrean. Urarekin mugitzen zen eta metala kolpekatzen zuen forma emateko. Baina nola ura oso gutxi zen ezin ziguten erakutsi nola mugitzen zen. Bisita hori amaitzeko errementari batek erakustaldi bat eman zigun metalak zelan moldeatzen ziren hobeto ulertzeko.\nEnkarterri museoan historiaurreko gauzak ikusi genituen. Nire ikuspuntutik oso ondo pasatu nuen. Lehenengoz, maketa batean zenbat kobazulo zeuden erakutsi ziguten. Gero, bideo batekin ikusi genuen nolakoa zen historiaurrea eta nolakoak ziren orduan bizi ziren lehenengo hominidoak. Ere bai euren erremintak, hezurrak, nola lan egiten zuten eta nola margotzen zuten erakutsi ziguten.\nAzkenean, tailerrean taldeka sua piztu genuen pirita harriarekin (edo saiatu behintzat), lantzako punta landu eta kobazuloko horma margotu genuen. Parte hori bisitaren dibertigarriena izan zen.\nYasin Moh-Salem (1. DBH A)\nArgitaratzailea NAGUSIA noiz 20:14


2009an Materialen Bertako Kontsumoa behera egin zuen, 2006an hasitako beherakadari jarraituz. Aldi berean euskal ekonomiaren Produktibitate Materialak hazkunderako joera azaldu zuen. - Ingurumen eta Lurralde Plangintzaren Estatistika-Organoa. Ingurumen eta Lurralde Politika Saila - Eusko Jaurlaritza\n2009an Materialen Bertako Kontsumoa behera egin zuen, 2006an hasitako beherakadari jarraituz. Aldi berean euskal ekonomiaren Produktibitate Materialak hazkunderako joera azaldu zuen.\nMaterialen Bertako Kontsumoa %11,6 jeitsi zen 2008 eta 2009 urteen artean, 2007 eta 2008 urteen artean egondako jaitsiera %15ko izanik. Jaitsiera hauen ondoren, BPGaren sorreran, kontsumitutako materialen tona bakoitzarekin 1.730 ekoiztu dira eta bestalde, biztanleko 13,8 tona kontsumitu ditugu.\nMaterialen Fluxuen Analisiak ekonomia baten garapena aztertzen du, garapen honek materialen erabilera intentsiboago batekin bat egiten duen edo aldiz hazkunde edo beherapen ekonomikoak, ingurumenari erauzitako materialen erabilera gero eta jasangarriago bat eginez lortu den.\nMFAk, toki bateko ekonomia batek erabiltzen dituen guztizko materialen fluxuen zenbaketa (unitate fisikoetan) egiteko hainbat eragiketa lantzeak eskatzen du. Zenbaketa hortan esportazio eta inportazioen fluxuak kontutan hartzen dira baita ere. Honela, ekonomia baten izakin materialen aldaketak, sarrerak eta irteerak neurtzen ditu, urteko masa unitateetan.\nAdierazle nagusien azterketa\nMaterialen Fluxua hurrengo eragiketek osatzen dute nagusiki: Bertako Erauzketa, Inportazioak, Esportazioak eta ingurumenera jaurtitako Output-ak, hala nola hondakinak, uretara egindako isurketak edo atmosferara egindako igorpenak.\n1.- Bertako Erauzketa\nBertako erauzketak, ekonomiaren input gisa erabiltzeko ingurune naturaletik ateratako material solido, likido eta gaseosoak (ura eta airea kontutan hartu gabe) hartzen ditu aintzat.\nBertako erauzketa osatzen dute biomasak, meatzaritzak (metalioak eta ez-metalikoa), erregai fosilek eta beste motako gaiek. EAEn, Eraikuntza da materialen eskatzaile handiena, meatzaritza ez-metalikoak kantitateen %85 inguru erauzten duelarik. Horrek eragiten du, fluxu honen bilakaerak neurri handi baten eraikuntzaren jardueren garapena islatzea. EAEn, 2006ko 24 millioi tonako balioetatik 2009ko 18 milioi tonetara jeitsi gara.\nInportazio fisikoek kontutan hartzen dituzte masa unitateetan inportatutako salgaiak. Inportazioek batez ere erregai fosilek osatzen dituzte, guztizkoaren %40 gaintiduz, aztertutako aldian aldaketa esanguratsurik azaldu gabe. Bigarren multzorik garrantzitsuena meatzaritza metalikoa eta bere eratorriek osatzen dute, 2007an 16 milioi tona gainditu ondoren 2009an 11 milioira jeitsi zirelarik. Inportazioen guztirakoak 44 milioi tona izan dira 2009an, 2007an 55 milioietara iritsi ondoren.\nEsportazioek 2009an 20 milioi tonak gainditu zituzten, 2007ko 26 milioi luze tona esportatu ondoren. Honako kasuan meatzaritza metalikoak eta bere eratorriak esportatutakoaren %50 baino gehiago dira.\n4.- Materialen Input Zuzena eta Materialen Bertako Kontsumoa\nMaterialen Input Zuzenak ekonomiak erabilitako material guztiak batzen ditu, bai kanpoko jatorria zein barneko jatorria dutenak.\nMaterianlen Barneko Kontsumoa osatzeko Materialen Input Zuzenari esportazioak kentzen zaizkio, honela aintzat hartutako lurraldearen barnean kontsumitu den materiala zenbatzen da.\nBi adierazleek beherantzako joera azaldu dute 2006 eta 2009 urteen artean.. Materialen Input Zuzena 62,5 milioi tonatara jeitsi zen 2006an 75,7 milioi tona zenbatu ondoren. Materialen Barne Kontsumoak jeitsiera are nabarmenagoa azaldu zuen, 42,8 milioi tonetatik 29,9 milioi tonetara hai zuzen.\nAzkenik euskadiko ekonomiaren produktibitate materialari begirada bat ematen badiogu, azken urteetako joera positiboa izan dela ikusten dugu. Alde batetik BPGa eta Materialen Bertako Kontsumoaren arteko erlazioak gora egin du. Hau da, erabilitako kg bakoitzeko aberastasun gehiago lortzeko gai izan gara. Dena den honek bigarren irakurketa bat eskatzen du zeren eta eraikuntza jardueren eragina oso handia da adierazleak sortzerakoan. Eraikuntza sektoreak material asko kontsumitzen ditu sortzen duen aberastasunarekin alderatuz eta ondorioz sektore horrek bilakaera negatiboa badauka, honek eragin handiagoa egiten dio materialen kontsumoaren beherakadari ekoiztutako balioari baino. Hau dela eta ekonomiaren produktibitate materialaren balioek hobera egiten dute.\nNazioarte mailan, produktibitate material horrek 2009an Europar Batasuneko batezbestekoaren zertxobait gainetik kokatzen gaitu. Datuak pareko erosmen ahalmenean aztertuz, Euskadin 2,10 € sortzen dira erabilitako kg bakoitzeko, Euroguneko 1,83 euroen edo Espainiako 1,72 euroen aurrean.\nIngurumenari buruzko estatistikak:


Santa Luzia azoka ospatu dute berriro ere Orozkon - Orozko - Aiaraldea.eus\nSanta Luzia azoka ospatu dute berriro ere Orozkon\nAimar Gutierrez Bidarte 2021-12-11 18:42\nCOVID-19aren aurkako osasun neurriak errespetatuz eta terreña arrazako behi txapelketarik gabe, Orozkora bueltatu da Santa Luzia azoka. Madres Mercedarias egoitzako langileek zita probestu dute lan hitzarmen duin baten alde mobilizatzeko.\nUrteroko zita berreskuratu du Orozkok, COVID-19aren pandemiak eragindako geldialdiaren ostean. Santa Luzia azoka ospatu dute gaur, eta Zubiaur plaza inguruak tokiko ekoizle eta artisauez bete dira. Aurtengoan, ordea, ez dute feriako osagai nagusia izan ohi den Terreña arrazako behien txapelketa egin, COVID-19aren eraginagatik.\nIbarrako Madres Mercedarias egoitzako langileek zita probestu dute Zubiaur plazan mobilizazioa burutzeko, lan hitzarmen duina, langileekiko errespetua eta prekarizazioa etetea aldarrikatzeko. Azaroaren 17an egin zuten lehen protesta ekimena eta geroztik beste hainbeste mobilizazio egin dituzte.\n43 langile ditu Madres Mercedarias egoitzak, eta aniztasun funtzionala duten 80 pertsona baino gehiagori ematen die zerbitzua. LABeko bi kidek eta ESKko batek osatzen dute langileen ordezkaritza.\nArgazkiak: Allende Solaun


Alconza - Politika bateratua\nALCONZAk enpresa-proiektua ezarri du gure markaren balioa azpimarratzeko asmoz, inguruneko aberastasuna handitu eta sortze aldera.\nALCONZAren helburua da eskainitako produktu eta zerbitzuek bezeroen itxaropenak eta eskakizunak ezin hobeto islatzea, ingurumena kutsaduraren aurka babestea eta segurtasun zein osasunerako arriskuak txikitzeko moduan ekoitz daitezela. Hala, enpresaren arrakasta bermatuko da, bai epe motzera, bai epe luzera. Diseinu, fabrikazio eta mantentze-lanetako prozesu guztietan zehar prebenitu, antzeman, zuzendu eta etengabe hobetzeko ekintza planifikatu eta sistematizatuen emaitza da, indarreko araudiak eta gure testuinguruari dagozkion bestelako konpromisoek ezarritako baldintzekin bat, betiere.\nEzinbestekoa da bezeroak pozik egotea. Horretarako, beren premietara, lege- eta araudi-baldintzetara eta beste eskakizun batzuetara egokitu behar dugu, modu malguan, hala lortuko baitugu produktuak eta zerbitzuak behar bezala ematea, kalitate- eta fidagarritasun-estandarrei jarraikiz, eta bezeroak fidelizatzea.\nKalitate handiko produktuak eta zerbitzuak erdiesteko, nahitaezkoa da ALCONZAren giza taldeak gogoz parte hartzea. Izan ere, enpresaren etorkizuna bermatzeaz gain, komunikazioa eta kudeaketa hobetzea ahalbidetzen du taldeak, ALCONZA osatzen dugunok nahiz kanpoko laguntzaileak gogobetetzeko giltzarri. Guztiz konprometiturik gaude langileek parte hartzea bermatzen duten mekanismoak izatearekin, lan-baldintza seguru eta osasungarriak ematea ahaztu gabe, lanari lotutako lesioak eta osasun-narriadurak saihestearren. Konpromiso hori bat dator gure xede, neurri eta testuinguruarekin, baita gure arrisku eta aukeren izaerarekin ere.\nEkipamendu eta azpiegiturak egoki mantentzea bermatzen du ALCONZAk, baita langileen etengabeko prestakuntza ere, etenik gabe aldatzen ari diren produktu eta zerbitzuak eskaintze aldera.\nALCONZAko giza taldearen zati izateko konpromisoa aldarrikatzen dugu ALCONZAko zuzendariok. Elkarrekin, izan ere, balio-kateko prozesu guztiak hobetzeko lan egiten dugu; berrikuntza sustatu ere egiten dugu, produktu zein prozesuetan, parte hartzeko ingurune konstruktiboan emaitzak eta lan-giroa hobetzeko xedez.\nHonako politika hau betetzeko baliabideak emateaz arduratuko da zuzendaritza.\nBerango, 2019ko iraila\nAlconza Berango SLren zuzendari nagusia


Hemen dira Bertan kupoiak\nOstirala, 10 Azaroa 2017 12:57\nAzken urteetako ohiturari jarraituz, Bertan Azpeitiko Merkatarien Elkarteak kupoien katalogoa kaleratu du. Herriko 43 saltokiren parte-hartzearekin, elkarteak eskaintza bereziz osaturiko liburuxka bat banatu du aste honetan zehar herriko etxeetara. Liburuxka horretan saltokiek egindako eskaintza-kupoiak aurkituko dituzte herritarrek. Saltoki bakoitzak bere eskaintza propioa du: deskontuak, produktuak prezio jakin batean...\nEskaintzek, gehienez, abendu amaiera arte balioko dute, eta denda bakoitzak zehaztuko du eskaintzaren balio epea zein den. Eskaintzez baliatu nahi duten bezeroek kupoia dagokion saltokian aurkeztea besterik ez dute. Ez da beharrezkoa Azpeitia txartelaren erabiltzaile izatea. Banaketa arazoengatik etxean liburuxka jaso ez duenik balego, urolakosta.hitza.eus webgunean eskura ditzake kupoiak.\nAzpeitiko merkataritza eta bertako kontsumoa indartzeko helburuarekin egiten da Bertan kupoien dinamizazio kanpaina, eta dagoeneko elkartearen egutegiko ohiko ekintza bilakatzen ari da. Bezeroen artean izan ohi duen harrera ona ikusita, hutsik gabe errepikatu du kanpaina Bertanek azken urteetan. Honenbestez, beste behin ere herrian erosiz eskaintzez baliatu eta bertako ekonomiari bultzada emateko aukera bikaina izango dugu hurrengo asteetan.\nHasi al zara BERTAN kupoiak erabiltzen? Deskontuak, zozketak, opariak, eskaintza bereziak... Azpeitian erosteak sekulako abantailak ditu. Aprobetxatu itzazu!\nEz badituzu etxean jaso, hemen deskargatu ditzakezu kupoiak: http://urolakosta.hitza.eus/files/2017/11/OSOA_web-bajua.pdf\n43 comercios participarán en la Feria de Stock este fin de semana\nEROSI AZPEITIAN, BUSTI GABE!


Langabetuek doako aukera izango dute harakintza industrian murgiltzeko . Noticias de Navarra\nLangabetuek doako aukera izango dute harakintza industrian murgiltzeko\nUrola Kostak bost hilabeteko prestakuntza eskainiko du Zestoan, sektoreko bigarren mailako profesional izateko\nzestoa- Urriaren 11a bitartean Harakintza eta Haragikien elaborazioa izeneko ikastaroan izena emateko aukera izango dute eskualdeko langabeek. Urola Kostako Udal Elkartearen eskutik eta harakintza industriako bigarren mailako profesionaltasun ziurtagiria eskura-tzeko, bost hilabeteko doako prestakuntza jasoko dute bertan apuntatzen direnek. Basatxerri eta Urkaiko enpresekin elkarlanean egingo da hau, bigarren horrek Zestoan duen egoitzan, eta azaroa hastearekin batera ekingo diola aurreikusten dute antolatzaileek.\nGuztira 510 orduko prestakuntza ziurtagiria lortuko dute bost hilabeteko ikastaroa egiten duten pertsonek eta denbora tarte hori honako bost modulu hauetan banatuko dela adierazi dute Urola Kosta Udal Elkartekoek: Lehenengoa, Haragiaren eta haragi-produktuen biltegiratzea eta bidalketa (40 ordu);bigarrena, Haragiaren egokitzapena eta teknologia (120 ordu);hirugarrena, Haragi- prestakin freskoen elaborazioa(90 ordu);laugarrena, Industriako haragi-produktuen elaborazioa eta trazabilitatea (180 ordu), eta bosgarrena, Lanekoak ez diren lanbide-jardunbideak harakintzan eta haragi-produktuen elaborazioan (80 ordu).\nIkastaro honen helburua “haragi sektoreko enpresek eskatzen dituzten konpetentzia eta gaitasunak kontuan izanda, pertsona langabetuei lan merkatuan sartzeko eta lanbide bat gauzatzeko tresna egokiak ematea” dela adierazi dute antola-tzaileek. Beraz, interesatuek izen- ematea telefonoz (943890808) edo posta elektroniko bidez egin dezakete ondorengo helbide honetara idatziz: osainz@urolakosta.eus - N.O.


Erregina - - Alea.eus\nIgor Salazar 2019-04-01 13:17\n"Askotan inor ohartu gabe geratzen dira gure hiriak lortutako erronkak"\nOna izaten da balantzea egitea gertaera garrantzitsu bat ospatu eta gero. Otsailaren 28tik martxoaren 3ra bitartean jokatu zen 2019ko Erreginaren Kopa Gasteizen. Asteburu bizi hartan Mendizorrotzako pabiloia egunero 4.500 lagunekin bete zen, eta hiria Araski klubaren koloreekin jantzi zen.\nAskotan inor ohartu gabe gertatzen dira gure hiriak lortutako erronkak. Bistan da Euskadiko hiriburua horrelako kirol ekitaldi handiak antolatzeko gai dela, baina nabarmentzekoa da duela hilabete bat ospatu zela emakumezkoen saskibaloiari hazten lagunduko dion Kopa. Hiriak txapelketa honen aldeko apustua egin zuen, eta gasteiztarrek emakumezkoen kirolari babesa eman zioten.\nKirol ekitaldien antolakuntzan inbertitzean, ezin da unean uneko eragin zehatzean (askotan ekonomikoan) bakarrik pentsatu behar, baizik eta kirol-politika integral baten gailurra izan behar duten ekitaldi horietan. Egia da Gasteiz hiri txikia dela bere handitasunean, baina esperientzia handia hartu du azken urteotan arrakasta handia eta eragin soziala ekarri duten kirol ekitaldiak antolatzen, eta, batez ere, emakumezkoen kirola sustatzen.\nKirola beste bide bat da berdintasunean oinarritutako gizartea eta hiria eraikitzeko. Horregatik, Gasteiz kirolaren sinonimoa da, baita berdintasunarena eta emakumeen kirolaren sostenguarena ere, emakume kirolariek laguntza, babes eta aukera berak izan ditzaten. Beraz, funtsezkoa da guztiontzako kirola sustatzea, eta egin den lana zoriondu behar da. Inoizko Koparik onena izan da, eta Gasteiz izan da erregina.


Hasiera Erakundea Erakundearen berri\nErakundearen berri\tEuskaraz, hau da, euskal hizkuntzaz arduratzen den erakunde ofiziala da Euskaltzaindia (1919). Mintzaira horri buruzko ikerlanak egiten ditu, berori babestea du xedetzat, eta Euskaltzaindiak eman ditu hizkuntzaren normalkuntzarako arauak.\nEuskaltzaindiaren Adierazpenak (1976-2006) (PDF, 305,48 kB)\nEuskaltzaindiaren Adierazpena: 2008-06-27 (Frantses Akademiak esandakoaz):\nEuskaraz (PDF, 24,60 kB)\nFrantsesez (PDF, 24,60 kB)\nIzkeraketz eta gizarteketz, euskera ayolaz landu ta yagoten zain egotea, Bazkun aunen elburua da: andik ere bere izena.\nZainbide bioi dagokienez, Sail bitan ere bereizturik euskaltzaiñak beren arloan diardukete; euskal-ikerleen sailean, ta yagoleenean, lagun bakoitza bietan dagokelarik.\nAndres Urrutia (2005-gaur) Euskaltzaindia · Real Academia de la Lengua Vasca · Académie de la Langue Basque


Txanpon etxe - Wikipedia, entziklopedia askea.\nTxanpon etxea txanponak egiten diren edo jaulkiten diren lekua da.\nErdi Aroko txanpon etxe baten ilustrazioa.\nIruñean eginiko txanpona, 1513-1516 artean, Fernando II.a Aragoikoaren garaian.\nXIX. mendeko prentsa.\n2 Txanpon etxe ospetsu batzuk\nHasiera batean metala erabiltzen zen, eraztunak eta apaingarriak gisa, transakzioak egiteko. Horrela egiten zuten asiriarrek, egipziarrek, kaldearrek... Horretarako metal egokienak hauek ziren: urrea, zilarra, platino, kobre, eztainu, nikela, aluminioa, zinka; metal desberdinen aleazio batzuek oso ezaugarri onak izaten zituzten, bestetik.\nLehenengo txanpon etxea ziur aski Lidian egin zen, K.a. VII. mendean. Bertan urrea, zilarra eta elektrum izeneko urrearen eta zilarraren aleazioa erabiltzen zuten. Lidian egin zen aldaketa txanponak estatuaren agindupean egitearena izan zen. Sistema lasten kopiatu egin zen Greziako estatu-hiri desberdinetan.\nTxanponak egitea lehen unetik eskuz eginiko prozesua izan zen. Antzinako Grezian eta Erroman nolabait garatu zen baina XVI. mendearte ekoizten lanean ez ziren aldaketa handirik egin. Erdi Aroan erregearen ahalmena zen. Errege etxe bakoitzak bere txanpon etxe propioa zuen, tailer txikiak tokiz toki gortean ibiltzen zirenak; tailer horietan errementariek eta grabatzaileek lan egiten zuten.\nMendetan zehar txanpon etxeak tailer txikiak izan ziren. Aldaketa Brücher izeneko aleman baten eskutik etorri zen. Brücherrek txanponak irarri egiteko bi makina asmatu zituen. Bat errota baten bidez funtzionatzen zuen ijesgailua zen; honek lingote batetik, metal gogorrezko bi bi arrabolen artean igaroaraziz, antzekoak ziren metalezko xaflak egiten zituen. Beste makina estanpatzeko erabiltzen zen; bere izena bolanteko prentsa zen.\n1830ean Jean Pierre Droz suitzarrak txanponaren bi aldeak aldi berean egiteko sistema asmatu zuen. Drozek ere ertza irarri egiteko sistema asmatu zuen. Ertzaren irartzeak, bestetik, garrantzi handia zuen zeren eta, txanpon irregularrak zirenean, gehiegizko metala mozten zuten berriro ere urtzeko eta horrekin txanpon berriak egiteko.\nTxanpon etxe ospetsu batzukAldatu\nNafarroa eta Bearneko Txanpon Etxea\nOñatiko Txanpon Etxea\nEspainiako Moneta eta Tinbre Fabrika Nazionala\nTxileko La Moneda\n(Gaztelaniaz):Munduko txanpon etxeak.\nAzken aldaketa 7 urria 2020(e)an, 15:52(e)tan\nOrriaren azken aldaketa: 7 urria 2020, 15:52.


Honen arabera iragazita: Andelosko arkeologia museoa\nBide berdea / Bide naturala Vasco Navarro trenbidearen bide berdearen natura-bidea Zúñiga Tartea 31 Km.\nParkeak eta lorategiak Yamaguchi parkea Pamplona Tartea 32 Km.\nParkeak eta lorategiak Unibertsitateetako campusak Pamplona Tartea 34 Km.\nParkeak eta lorategiak Medialuna parkea Pamplona Tartea 35 Km.\nBehatokiak Zaldi Zuriko behatokia Pamplona Tartea 39 Km.\nMendiak eta mendilerroak Lokiz mendia Tartea 40 Km.\nBehatokiak Etxauriko behatokia Tartea 41 Km.\nBehatokiak Uxueko behatokia Ujué Tartea 43 Km.\nIturburuak/Ibaiak Urederraren iturburua Baquedano Tartea 49 Km.\nIbarrak Lanako ibarra eta ikaztegiak Galbarra Tartea 50 Km.


Bilbon bildutako Europako Udal eta Eskualdeen Kontseiluaren (CMRE) Konferentziaren aurrean - Ongi etorri Errefuxiatuak\nBilbon bildutako Europako Udal eta Eskualdeen Kontseiluaren (CMRE) Konferentziaren aurrean\ncristina2018-06-10T11:52:19+02:0010 ekaina 2018|Prentsa oharra|0 Comments\nEkainaren 11n, Europako Udal eta Eskualdeen Konferentziaren nazioarteako topaketa izango da Bilbon.\nForo honetan, “Berdintasun, Aniztasun eta Inklusio” arloetako Europako herri eta lurraldeetako esperientzia politiko eta aurrerapenak aurkeztuko dira.\nHala ere, Europako zati handi batean eta bere inguruan, errefuxiatu eta migratzaileen giza eskubideak gero eta gehiago urratzen dira. Mediterraneoak isildutako genozidioaren eszenatokia izaten jarraitzen du.\nBeren jatorrizko herrialdeetatik irtendako pertsona errefuxiatu eta migratzaileen krisi humanitarioa delakoa, ondasunen eta naturaren baliabideen bidegabe jabetzearen ondorioa da, desberditansun ekonomiko eta genero desberdintasunena, goseteena, gerrena… Europaren ardura da hori, baina horma, hesi, atxiloketa, kanporatze, Barneratze Zentro, bazterketa, xenofobia eta hitzarmen lotsagarriekin erantzuten du. Turkiarekin, Libiarekin eta giza eskubideak etengabe urratzen dituzten herrialdeekin eta errefuxiatu eta migratzaileen Europarako bidea, indarkeria erabiliz, eragozten dituztenekin hitzarmenak eginez, hain zuzen ere.\nEguneroko gauza hauen aurrean, erreakzioa beharrezkoa da; eta gure elkartasuna beren herrialdeetatik irtetzera behartuta izan direnekin, derrigorrezkoa. Baita, giza eskubideei errespetua eskatzea ere; geure ingurutik, herrialdetik, herrietatik eta hirietatik.\nHonengatik guztiagatik Ongi Etorri Errefuxiatuak plataformakook migratzaile eta errefuxiatuen eskubideen murrizketa salatu nahi dugu, gure auzoak eta herriak harrera eta inklusio eredu izatea nahi dugu eta udalek ez dezatela inor erroldatik kanpo utzi.\nHori dela eta, nazioarteko topaketa honetan dauden gure erakundeei eskatzen diegu eskumena duten arloetako agendan sartzeko berdintasunezko politika, plan eta programa inklusiboak.


AITITA-AMAMEN GUDA ZIBILA - Librería Hontza\nEsku artean duzuen lan hau Mungiako institutuko DBH 4. mailako ikasleekin egindako idazketa proiektuaren emaitza da. Ikasleek Ramon Saizarbitoriaren Lili eta biok eleberria irakurri zuten 2017an eta 2018an. Eleberrian, beste gai batzuen artean, aitona-ilobaren arteko harreman estua erakusten da, eta horrekin batera oroimena, Gerra Zibilaren garaiko oroimenaren berreskurapena eta transmisioa. Eleberriaren irakurketan eta horren inguruan egindako literatur solasaldietan ikasleak eta irakaslea batean baino gehiagotan gogoratu dira aitita-amamekin izandako berriketez.\nHorren harira sortu zen proiektu hau. Eleberriko Lilik egiten duen moduan, geure gazteek ere beren aitita-amamen guda eta gudaoste garaiko oroimena gogora ekartzeko aukera izan dute. Lurperatutako mamuak agerian jartzeko eta ahaztutzat utzitakoa azaleratzeko.\nKontakizunak era zuzen, xalo eta garbian emanda daude, idatzitik baino ahozkotik hurbilago. Tonua ere halakoa da, biguna, eta hizkera, herrikoia sarritan. Hunkigarriak dira beren apaltasunean, ez digute kontatuko sarritan irakurri ala entzun ez dugunik, baina oraingoan geure hurbilei gertaturikoak dira bertan azaltzen direnak. Belaunaldien arteko tarteak laburtu egin dira, mugak lausotu.


Deialdia 2016 | Arquia Fundazioa\nARQUIA/BEKAK LEHIAKETAREN XVII. DEIALDIA\n20 beka Europako arkitektura estudioetan praktika profesionalak egiteko\n3 beka Administrazio Publikoan, Sustapen Ministerioan, Arkitektura, Etxebizitza eta Lurren Zuzendaritza Nagusian praktika profesionalak egiteko\n2 beka Metrópoli Fundazioan praktika profesionalak egiteko\nArquia Fundazioak, lanbidearen ezagutza praktikoak eta mugikortasun geografikoak duten heziketa balioa aintzat hartuta, XVII. arquia/bekak lehiaketaren XVII. edizioa deitu du, 20 arquia beka emateko karrerako azken urteetan dauden ikasleei eta titulua lortu berri duten arkitekto gazteei, Europako Arkitektura estudioetan praktika profesionalak egiteko.\nBeka eskatu ahal izango dute arkitektura ikasleek eta Espainiako nazionalitatea duten arkitekto gazteek edo Espainian bizileku baimena duten hiritarrek eta, eskaerak entregatzeko azken egunean, baldintzak hauek betetzen dituztenek:\na) Espainiako Arkitektura eskola batean, arkitekto titulua lortzeko behar diren kredituen % 60 gainditu izana, gutxienez.\nb) Espainiako Arkitektura eskola batean matrikulatuta egotea 2015/2016 ikasturterako.\nEspainiako Arkitektura eskola batean, 2015eko apirilaren 30a eta gero arkitekto titulua lortu izana edo titulua herrialdetik kanpo lortu eta Espainian homologatu izana.\nEzingo dute bekarik eskatu aurreko deialdi batean Arquia Fundazioko beka bat jaso duten hautagaiek.\nHelmugak.Parte hartzen duten ikasketak\nEspainiako Arkitektura eskoletako ikasleek praktika profesionalak egiteko gogokoen dituzten estudioen arabera aukeratzen dituzte helmugako estudioak, 2014an Arquia Fundazioak egin zuen Arkitektura ikasleen VI. sareko inkestaren arabera.Helmugako estudioak 3 urtez behin eguneratzen dira, sareko inkestaren bidez.\nDeialdi honetan parte hartuko duten estudioak hauek dira (Arquia Fundazioak bekadunak praktiketan hartzeko hitzarmena lortu du estudio horiekin):\nDeialdiaren irekiera: 2016ko urtarrilaren 1a\nIzena emateko epea: 2016ko urtarrilaren 1etik maiatzaren 2ra\nEmaitzak: 2016ko uztaileko lehen astea\nEntrega ekitaldia: 2016ko urria\nHautagaiak espediente akademikoaren arabera hautatuko dira. Espedientearen balioespena karreran gainditutako asignaturen batez besteko noten arabera egingo da, hala nola Proiektuetako asignaturetan (Arkitektura Proiektuen Sailaren mendekoetan) gainditutako noten batez bestekoaren arabera. Batez besteko nota horiek eskatzaileak kalkulatuko ditu, Oinarrien I. eranskinean xedatzen den moduan.\nLehiaketara aurkeztutako materialaren arabera hautatuko dira ikasleak.\nDokumentazioa eta bidaltzea\nIzen ematea amaitzen den egunera arte edita daiteke informazioa.\nIzena eman ostean, sartu eremu pribatuan helbide elektronikoa eta pasahitza idatzita eta idatzi horretarako gaitutako koadrotxoan aurrez azaldu diren noten batez bestekoa (bekak atala, "editatu parte hartzea" aukeran)\nOndoren, espediente akademikoaren PDFa eskatuko zaie aurrehautatuei.\n2016ko lehiaketa Kapera laikoa\nIzena eman ostean, sartu eremu pribatuan helbide elektronikoa eta pasahitza idatzita eta bete derrigorrezko eremuak:\nGehienez Din A3 formatuko 3 orrialde dituen .pdf fitxategia, egileak proiektua aurkezteko beharrezko deritzon informazioarekin: kokapena; oinplanoak, sekzioak eta altxaerak eskalan; krokisak, eskemak edo diagramak; maketaren argazkiak, errendatutako irudiak, perspektibak edo fotomuntaketak eta memoria labur bat. Txostenek gehienez 500 hitz izango dituzte eta orrialdeetako batean sartu beharko da.\nPDF fitxategiaren gehienezko tamaina 5 Mb-koa izango da.\narquia/bekak lehiaketan izen emateko sistemaren bidez eta online soilik eman ahal izango da izena, horretarako gaitu zen inprimakia beteta.\nIzena emateko prozesua errazteko, noiznahi gorde dezakezu izena emateko egoera eta beste une batean jarraitu.\nDeialdiaren izen ematea 2016\nAstelehena, 2016ko maiatzaren 2a, eguerdiko 12:00etan\nDokumentazioa bidaltzeko azken eguna\nEpaimahaiko kideak hauek izango dira:\nPaisaiaren Arkitektura / Proiektu Arkitektonikoen Irakasle katedraduna, DSA – Dipartimento per le Scienze Architettoniche, Università degli Studi di Genova.\n(Bartzelona, 1961) arkitektoa Bartzelonako Arkitekturako Goi Eskola Teknikoan 1989az geroztik.\nBAAS arkitektura estudioaren sortzailea eta zuzendaria da. Arkitekto lan profesionala Bartzelonako Arkitekturako Goi Eskola Teknikoko (ETSAB) Arkitektura proiektuen saileko irakasle lanarekin uztartzen du.\nGainera, artikulugile lanetan aritzen da ARA egunkarian, eta HIC arkitektura blogaren editorea da. Félix Arranzekin batera, VOGADORSen komisario izan zen, 2012ko Veneziako Arkitektura Biurtekoan Katalunia eta Balearrak ordezkatu zituen erakusketan.\nObra berrienen artean hauek nabarmentzen dira: Can Framis museoa (2009ko Bartzelona Hiria saria eta Iritziaren FAD saria), Oliva Artés fabrika Bartzelonako Historiaren Museo (MUHBA) gisa zaharberritzea, ALTA DIAGONAL bulego eraikina eta FADen egoitza.\nUne honetan, estudioa proiektu hauek eraikitzen ari da, besteak beste, Polonia hegoaldean dagoen Katowiceko zinema, irrati eta telebista unibertsitatea, Bartzelonako Barcelona Supercomputing Centeren egoitza eta etxebizitza eraikin bat Palma Mallocarkoan.\nDeskargatu CVa PDFn\nIsiltasun gune bat hiri handi batean.\nMeditatzeko, lasaitasun eta hausnarketarako gune bat, inguruneko abiaduratik eta zaratatik isolatzen zaituena eta egoera espiritual oso sentsiblean jartzen zaituena.\nGuztiok bizi izan dugu hiri handi batean paseatzen ari garela eliza batera sartzea erabaki eta une batez atseden hartzeak eragiten duen efektua. Esperientzia fisikoak eta zentzumenezkoak minutu batzuez eraldatzen zaituzte. Tenperatura ez da kanpoaldeko bera, oso atsegina da udan, kanpoaldean baino zenbait gradu freskoagoa baita. Begiak ilunetara ohitu behar izaten dute eta baliteke segundo batzuk itxaron behar izatea, eta une horretan gelditu eta itxaron egiten duzu. Berriro oinez hasten zarenean zure urratsen oihartzuna soilik entzungo duzu eta horixe da isiltasunaren adierazpen handiena. Erretako argizariaren eta intsentsuaren usainek haurtzaroarekin lotutako espiritualtasun batera eramaten zaituzte…\nMendi tontor batera igo ostean, tontorrean kapera bat aurkitu eta bertan sartzea erabakitzen duzunean bizitzen duzun esperientzia antzekoa da. Bakardadea eta isiltasuna.\nProposamena da hiri handian esperientzia mota hori emateko toki bat diseinatzea. Ganbera huts bat.\nHiri handi baten erdigunerako toki bat proposatzen da. Bartzelonako Glòries plaza. Hiriko huts handi bat; etorkizunean metropoliko parke handi bat izango dena. Piezak aldi baterako oraingo tokia hartuko du aintzat baina etorkizunari begira jarri beharko da, arkitektura parkearen paisaian guztiz integratuta geratzen den garaiari begira.\nHori dela eta, abiapuntu gisa Bartzelonako Udalak deitutako arkitektura lehiaketako proiektu irabazlea hartuko da, Agence TER\neta Ana Coelloren lana.\nPiezaren kokapen zehatza proiektu egile bakoitzak aukeratuko du Cartagena, Badajoz, Consell de Cent eta Bolivia kaleen arteko eremu horretan.\nTamaina ere egile bakoitzaren irizpideen araberakoa izango da, baina nahiko txikia izan behar du, kapera txiki baten antzekoa.\nEnuntziatu hau ilustra dezaketen erreferentziak askotarikoak izan daitezke: Antoni Tàpiesen hausnarketa aretoa UPFn, Houstoneko Rothko kapera, Peter Zumthorren Bruder Klaus aire zabaleko kapera, Chillidaren Tindaya mendiko proiektua, Aldo van Eycken Sonsbeek pavilion, Saarinenen MIT Chapel eta abar.\nArkitektura horiek guztiak asko markatzen dituzten eraikitzeko erabilitako materialek. Kanpoaldetik isolatutako barne guneak, non fatxadak mendeko paper bat lortzen duen.\nArkitekturaren funtsezko balioak berraurkitzeko aukera eta giza espiritua eraldatzeko potentziala.\nDeskargatu gaia | Ikusi gaiaren aurkezpen bideoa\nSustapen Ministerioaren bekak\nArquia Fundazioak, Sustapen Ministerioarekin eta Arkitektura, Etxebizitza eta Lurren Zuzendaritza Nagusiarekin lankidetzan, 3 beka deitu ditu arkitektura ikasleentzat eta arkitekto gazteentzat, Administrazio Publikoan, Sustapen Ministerioan eta Arkitektura, Etxebizitza eta Lurren Zuzendaritza Nagusian praktikak egiteko.\nMetrópoli Fundazioko bekak\nArquia Fundazioak Metrópoli Fundazioarekin adostu du titulua lortu berri duten eta Hirigintza, Berrikuntza eta Hiriaren Garapena interesatzen zaien 2 arkitekto hartzea Madrilgo instalazioetan praktika profesionalak egiteko.


familia – Aukeran, nahiago ez\n50 urte elkarrekin\nIseko Miren eta osaba Juanitok 50 urte bete berri dituzte ezkonduta. Larunbatean 40 bat lagun bildu ginen Askizuko eliza goxuan ospakizun xume baina berezi batean. Iseko Mirenen anaia, Emeterio Sorazu izan zen ekitaldiaren antolatzailea. http://vimeo.com/moogaloop.swf?clip_id=2078502&server=vimeo.com&show_title=0&show_byline=1&show_portrait=0&color=00ADEF&fullscreen=1Urrezko eztaiak Iribar-Sorazu from Manterola-Fernandez familia on Vimeo. Ikutu berezia izan zuen ekitaldiak: galdera-erantzunez osatutako elkarrizketa hiruren artean, arrosa banaketa, bilobakIrakurtzen jarraitu “50 urte elkarrekin”\nPosted bygaraolaza 2008-10-28 Posted inSailkatu gabeaLaburpen hitzak:familiaLeave a comment on 50 urte elkarrekin\nBi urtebetetzeak batera ospatu ditugu.Perurenak kutsu berezi bat bazuen, nahiz eta atzo aipatu ez. Bataiatu gabea eta jaunartzerik egin gabea da gurasook hala nahi izan dugulako. 9 ordez 10 urteak ospatu nahi izan ditugu bereziki. Hamarkadaz aldatzea beti da gogoangarria. Bidai ederra eta bazkari goxua (ez hainbeste berarentzat baina tira).Aititari Eibartik irtetea oso gustuko ezIrakurtzen jarraitu “Peruk 10 Aititak 86”\nPosted bygaraolaza 2008-04-05 Posted inSailkatu gabeaLaburpen hitzak:familiaLeave a comment on Peruk 10 Aititak 86\nTxibiak Pelaio erara\nHola kontatu dit amak aitak sarritan kontatutakoa: Nire aitaren aiton-amonak (aitona Aia jatorrikoa -Manterola), Getariako Elkano kalean “Pelayonekua” jatetxearen jabe ziren. Amona Teresa oso bihotz onekoa izan itxuraz eta beti dena emateko prest egoten zena. Kiebrak jota itxi omen zuten gerran jatetxea. Ba gurera bueltatuz, Pelayo senarrak “beti txibiyak tinta beltziak jaten aspertuta nago oraintxe”Irakurtzen jarraitu “Txibiak Pelaio erara”\nPosted bygaraolaza 2008-02-06 Posted inSailkatu gabeaLaburpen hitzak:familia2 erantzun Txibiak Pelaio erara sarreran\nOndo igaro Gabonak, lagunak, eta urte berri on. Hona gure familiaren zorion-agurra. http://video.google.com/googleplayer.swf?docId=7938487181973659603&hl=en Luistxoren itzulpena: Zatozte haurtxoak, zatozte alai Belengo estalpera, hurbildu lasai jauna jaio da-ta, hau zoriona zerutik datorren aingeru ona Umeen bihotzen amets isila: Olentzero ekarri opari pila ikatza gaiztoa izan bazara bestela poza ta barre algara 2008. urtea zorionekoa izanIrakurtzen jarraitu “Zorionak eta urte berri on!”\nPosted bygaraolaza 2007-12-23 Posted inSailkatu gabeaLaburpen hitzak:familiaErantzun 1 Zorionak eta urte berri on! sarreran\nLili ikastolarako prestatzen. Peru aurten gaixo egon da aste guztian, birusa. Santomas egunean Luistxok lantegiko bazkaria zuen eta baserritarrez jantzita joan behar omen zuten lankide guztiek. Gutxienez 7 azken urtetan janzteko proposamenei muzin egin izan die eta harritu egin nintzen halako poztasuna erakutsi zuenean. Baina hara, lanera iritsi eta baserritarrez jantzita zegoen bakarra bera izan!Irakurtzen jarraitu “Gabonak 2007”\nPosted bygaraolaza 2007-12-23 Posted inSailkatu gabeaLaburpen hitzak:familiaLeave a comment on Gabonak 2007\nUrtero gabonetan txuri-beltzeko argazkiak ateratzen ditugu etxean. Hauek 2006-2007koak dira.Lilik 3 urte ditu. Peruk 8. Luisek eta nik 40.\nPosted bygaraolaza 2007-01-07 Posted inSailkatu gabeaLaburpen hitzak:familiaLeave a comment on Gabonak txuri-beltzean


Gure dendak irekitzen ditugu - Real Sociedad de Futbol, SAD\nEtenaldiaren ondoren, inoiz baino indartsuago eta gogotsuago itzultzen gara. Astelehenean, maiatzaren 11n, berriro irekiko ditugu Donostiako Elkano kaleko eta Reale Arenako denda ofizialak. Azken asteetan gogor aritu gara lanean, eta, osasun-baldintzak betez eta betiko konfiantza eskainiz, iritsi da unea. Garbitasuna eta segurtasuna bermatuta egongo dira. Astelehenetik larunbatera 10:00etatik 20:00etara etor zaitezke.\nIlararik gabe, itxaronaldirik gabe\nRealaren online denda ofiziala beti dago zuretzat eskuragarri. Eta, orain, 40 eurotik gorako eskaera egiten baduzu, doan eramango dizugu etxera.\nEdo nahiago baduzu, orain aukera emango dizugu online eskaera egin eta gure bi dendetako batean (Elkano kalean edo Reale Arenan) doan jasotzeko. Ilararik gabe, itxaronaldirik gabe. Hitzordua hartzeko deituko dizugu eta, horrela, produktua ikusi ahal izango duzu eraman aurretik. Prest izango dugu. Gogoratu: online denda, beti zabalik zuretzat.\nOnline dendan sartu.\nDatozen egunetan produktu berriak izango dituzu eskuragarri, dagoeneko ditugun ehunka artikuluei gehituko zaizkienak. Gogorarazten dizugu gure dendetan taldearen ekipamendu ofizialak aurkitu ahal izango dituzula, eta baita promozioak, entretenimenduko produktuak eta oparitzeko produktu perfektuak ere.


tximista, arranoa, zezen mitologikoa eta Haritza\nJupiter, Perun , Ideo, Zeus\nHera eta Danae\nEgina, Leto, Leda , Metis, Aega , Alkmena, Anaxithea , Antiope, Asterope , Cabye , Kallisto , Carme , Cassiopeia , Chaldene , Klimene, Danae, Demeter, Dia , Dione, Elara , Electra , Europa, Eurymedusa , Eurinome, Gaia, Himalia , Hora , Io, Iodame , Isonoe , Laodameia , Maera , Maia, Mnemosine, Niobe , Q1242355 , Othreis , Pandora , Pertsefone, Pluto , Pluto, Protogenia, Selene, Semele, Taigete, Thalia , Temis, Thrace , Thyia , Afrodita, Calyce , Lamia , Podarge , Pirra, Kaliope, Doris, Ekidna, Eos , Eurydome , Aetna , Q20100712 , unnamed daughter of Borysthenes , Q58619667 , Q58818193 , Crete eta Q59221658\nAres, Afrodita, Apolo, Atena, Hefesto, Artemisa, Hermes, Pertsefone, Dioniso, Helena Troiakoa, Horae , Arcesius , Talia, Polimnia, Erato, Terpsikore, Euterpe, Urania, Melpomene, Kaliope, Klio, Minos, Hesperideak, Aedea, Eako, Meletea, Argus , Mneme, Thelxinoë , Dardano, Eileithyia , Hebe, Adrasteia , Pollux , Atë , Locrus , Herakles, Pertseo, Lacedaemon , Garamantis , Aegipan , Myrmidon , Manes , Acragas , Tantalo, Anfion, Angelos , Zethos , Eirene, Dizea, Eufrosine, Eunomia, Talia, Aglaia, Enio, Pasithea , Acheilus , Piritoo, Q3884191 , Arcas , Britomartis , Atymnius , Solymus , Mnemosine, Tityos , Iasion , Corinthos , Emathion , Sarpedon , Radamantis, Q6411764 , Colaxes , Cres , Epaphus , Zeroesa, Orchomenus , Libyan Sibyl , Sarpedon , Arche , Pelasgo, Q1919421 , Latinus , Graecus , Zagreus , Aethlius , Ersa , Pandia , Palikoak, Astrea, Carpo , Thallo , Arctus , Atropos, Kloto, Lakesis, Magnes, Mazedon, Taenarus , Crinacus , Tyche , Endimion, Harmonia, Alagonia , Melinoe , Akeo, Balius , Xanthus , Helen, Nemeako lehoia, Carius , Aletheia , Caerus , Litae , Myrtilus , Scamander , Hecate , Asopus , Auxo , Megaros , Pan, Arge , Nemea , Kariteak, Themides , Q11710892 , Dysis , Geraestus , Olenus , Q15837391 , Aegle , Aetae , Arcesilaus , Bithynus , Bura , Q16329811 , Car , Carnus , Targitaus , Chrysus , Koribante, Corythus , Cronius , Q59221715 eta Damocrateia\nGreziar mitologian, Zeus (grekoz Ζεύς) edo Dias (Δίας, «errege jainkotiarra») "jainkoen eta gizakiaren aita da", Olinpiar jainkoen buruzagia huaek familia bateko aita balitz bezala zuzenduz. Ondorioz, bere semeak ez zirenak ere aita deitzen zioten. "Jainkoen erregea" zen eta unibertsoaren ikuskatzailea. Zeruaren eta trumoiaren jainkoa zen eta bere sinboloak tximista, arranoa, zezena eta haritza dira. Bere herentzia indoeuropearraz aparte, Ekialde Hurbileko atributu ikonografiko batzuk ere lortu zituen, adibidez, aginte-makila edo zetroa. Artista greziarrek, gehienetan, Zeus bi modutan irudiklatzen zuten: zutik, aurrera eginez eskuineko eskuan tximista bat duelarik eta dotoretasunez eserita.\nKronos eta Rea titanen seme gazteena izan zen. Tradizio gehienetan bere arreba Hera jainkosarekin ezkonduta agertzen da, baina Dodonako orakuluan bere emaztea Dione zen, eta Iliadaren arabera honekin Afroditaren aita izan zen. Oso ezaguna da maitatzaile izan zituelako, ondorioz jainko-jainkosa eta heroi asko izanik, adibidez: Atenea, Apolo eta Artemisa, Hermes, Persefone, Dioniso, Perseo, Herakles, Helena, Minos eta Musak. Herarekin aldiz, Ares, Hebe eta Hefestoren aita izan zela esaten da.\nErromatarren Jupiterren baliokidea da, baita etruskoen Tinia eta egiptoarren Amon jainkoena. Gaur egun Jainkoari buruz dugun irudia (bai izena eta bai itxura) beragandik dator.